ЎзА - ТЎЙЛАР ҚИЛИНГ, ЛЕКИН МЕЪЁРИДА\n06.03.2018 17:37 Чоп этиш версияси\nТЎЙЛАР ҚИЛИНГ, ЛЕКИН МЕЪЁРИДА\nТопган-тутганингиз тўйга буюрсин\nАзалдан топганини дастурхонга тўкиб, эл-юртга ош бериб, тўйлар қилиб келган халқимиз сўнгги вақтларда меъёрни унутди. “Бор товоғим-кел товоғим” деб, уят, андиша, ор-номусни ёдидан чиқарди. Қарз олиб бўлса ҳам дабдаба орқали обрў орттиришга уринмоқда.\nҚиз оши, қизлар базми, фотиҳа тўйи, катта тўй, суннат тўй, бешик тўй, келин чақирди, куёв чақирди, қуда-андаларнинг туғилган кунлари... – санайверса, одам адашиб кетади. Ҳар кимни яхши кунларга, тўйларга етказсин. Аммо қийналиб, фарзандлар ризқини қийиб, таъмагирлик қилиб, пора олиб, тадбир ўтказиш қанчалик тўғри?\n… Нодирани ота-онаси узатиш тараддудига тушиб қолди. Ёши йигирма бешга чиққан. Орқасида икки синглиси бўй чўзиб келяпти. Буёғи – тўйчилик. Уларга ҳам йиғиниб-териниш керак. Совчиликка келганда айтилмаган талаблар фотиҳа тўйи арафасида очиқ-ойдин ўртага ташланди. Кимга сарпо, яна кимга совға-салом, айтилиши керак бўлган таниш-билишлар сони ортгандан ортди. Нодира учун бу оддий ҳол эди. Ахир, дугоналарининг қандай сарпо-суруғ билан келин бўлаётганини кўрган. Қудаларнинг талабларига унинг ҳам чегара билмас хоҳишлари қўшилди. Натижада устачилик билан рўзғорини тебратиб юрган Олим Абдухолиқовга қийин бўлди.\nБир қизининг кўнглига қарайди, бир қудаларнинг. Камига аёли ҳам йўқ жойдан қудаларга қилиниши керак бўлган “ёзилмаган қонунлар асосидаги совғалар рўйхатини” қўлига тутқазади.\nҚариндош-уруғ, таниш-билишлар омон бўлсин. Ҳарқалай, қарз сўраганда, йўқ дейишмади. Шоҳона ресторанда бўлган катта тўйдан қизи ҳам, қудалар ҳам хурсанд. Аммо тўйдан кейин барака учди. Тўрт-беш сўм қўлга тушди дегунча қарзини сўраб келишади. Энди куёвнинг туғилган кунига сарпо ва мебель қилиши керак экан. Яна қимматроғидан.\nШундай ташвишлар билан юрганида бир таниши даромадли иш борлигини айтиб қолди. Олти ойда анча-мунча пул топишини ваъда қилиб, йўл ҳақини ҳам ўзи тўлаб, уста ва унинг аёлини хорижга чиқариб юборди. О.Абдухолиқов фирибгарлар тузоғига тушиб қолганини англаганида кеч бўлган эди.\nИжтимоий тилаклар авж олса\nТўйлардаги дабдабалар, чиқимларнинг ортиши, маданиятимиз, менталитетимизга тўғри келмайдиган тадбирларнинг кўпайгани ҳақида роса гапириляпти. Аммо бунинг таъсири сезилгани йўқ. Давлатимиз раҳбари Навоий вилоятига сафари асносида бу борадаги муаммоларга алоҳида тўхталиб ўтди.\nБу гаплар кўпчиликни мулоҳазага чорлагани, турфа фикрлар билдирилгани, ҳатто ижтимоий тармоқларда баҳс-мунозараларгача боргани ҳақиқат. Кимдир қонун-қарорлар қачон чиқиши, кучга киришининг ижобий томонлари ҳақида гапирса, яна кимдир буни тартибга солиб бўлмаслигини таъкидламоқда. Нега? Чунки нима қилиш кераклигини одамларнинг ўзи англамаяпти. "Атрофдагилар нима дейди", "одамлар гап қилади" деб ўзини оқлашга уриниш авж олмоқда.\nИжтимоий тармоқдаги суҳбатларнинг бирида бундай дейилади: “Тўйда халқ тилида ўртакаш дейдиган бошловчи йигит тошкентча “Она” операциясида ўзидан келиб чиқиб шундай тилак билдирдики... куёвтўранинг онасига қараб ялтоқланиб: “Онажон! (ҳаётида ўз онасига шундай мурожаат қилганми-йўқми, Тангри билади) фарзандларингизнинг тўйи муборак бўлсин! Яқин йилларда сиз катта бир боғчанинг мудирасига айланинг, қудангиз эса хўжалик мудири бўлиб невараларингизга қўша-қўша бешиклар, қўша-қўша қовурдоқлар ташисин...” у яна нималар деди билмайман».\nХалқимизга хос бўлган бахту омонлик, қўша-қўша фарзандлар тилашдек азалий эзгу дуолар ижтимоийлашган қуруқ тилакларга айланиб бормоқда.\nКелин томон берган қимматбаҳо сарпони кийиб, мебелларда ўтириб, олиб келинган турли-туман овқатни еган куёвнинг ғурури, ор-номуси қаерда қолмоқда? Унинг ўрнига она қарор қабул қилиб, ўғли эмас ўзи уйланаётганга ўхшаб қолмаяптими?\n– Тўйдан олдин қудалар билан келишиб олганман, – дейди ўзини Адолат Парпиева деб таништирган аёл. – Ўғлимга икки хонали уй бераман. Алоҳида яшайди. Лекин уйни тўлдириш, рўзғор буюмларининг энг сарасини олиб келиш – қудаларнинг иши. Арслон ўғлимни беряпман, ахир.\nБу гапга кулишни ҳам, куйишни ҳам билмайди киши. "Арслон”ни келинга топшираётгани учун шунча талаб. Гулдек қизни тарбиялаб, вояга етказиб, оқ ювиб оқ тараган ота-онанинг нима айби бор?\n– Турмуш ўртоғим билан совчилар орқали танишганмиз, – дейди зангиоталик Ҳилола Файзиева. – Яқинда тўрт йил бўлади. Шукр, талаблари ортиқча бўлмаган. Аммо каттагина тўй бўлган эди. Уйни тўлдириш, сарполар, келин-куёв чақирдилари кабиларда ҳам келишган ҳолда иш кўрдик. Баъзи нарсаларни қилмаганимиз учун қайнонам гапиргандек ҳам бўлган. Лекин турмуш ўртоғим бу масалани узил-кесил ҳал қилган. Қизли бўлдим. Ҳозирданоқ уни узатиш ҳақида ўйлайман. Қайнонаси гапирмайдиган бўлсин-да. Тўйларни кўриб, ўзим қанча сарф-харажат қилишимни ўйласам, қўрқиб кетаман.\nҚизни ўқитиш, касбли қилиш, оқ-қорани танитиб, элга, жамиятга фойдаси тегишини эмас, уни тинчгина, бор молк-мулки билан эгасига топшириш ҳақида ўйлаётганлар сафи кенгаймоқда. Бу оилаларга мустаҳкамлик, тўла-тўкис бахт бермаслигини қачон англаймиз?\nУшоқнинг ҳам уволи бор\n“Олинг, қуда – беринг, қуда” иримлари тўй оқшоми яна авжига чиқяпти. Тўй оч қолган қариндош-уруғларни боқиш маросимига ўхшайди.\nТўқликка шўхлик, ким ўзарга иш тутиш авж олаётир. Булар етишмовчилик, низо, жиноят, қўйди-чиқдиларнинг асосий сабабчиси бўлмоқда.\nНикоҳни муқаддас билиб, уни пок сақлаш, ўзини кўз-кўз қилишдан тийилиш ўрнига латта-путта, молу дунё, дабдаба, бекорчи ҳою-ҳавас ортидан қувишнинг асоратлари кишини ўйга толдиради.\nҲа, бу дабдабабозлик, сарф-харажатли турли маросимлар жуда кўпчиликни чарчатган. Аммо уни ўзгартириш учун нима етишмаяпти? Биз қачон ўзимизга келамиз экан?


Қотил 17 йилга қамалди\nТурғунбек Хабарларга кўра, 23 февраль куни Андижон вилояти жиноят ишлари судида 2004 йил 18 сентябрда қотиллик содир этишда айбланаётган икки фуқаро - Сирожиддин Ҳакимов ва Ниёзбек Алиев устидан ҳукм ўқилган.\nСуд С.Ҳакимовни 17 йилга озодликдан маҳрум этди. Ҳукмда айтилишича, у вилоят ҳокимининг котибаси бўлиб ишлаган Раъно Мусаввировани ўлдирган. Қотил ўз айбини тан олган.\nШу ўринда таъкидлаб ўтиш керакки, С.Ҳакимов 9 йилдан ортиқ Андижон вилояти прокурори лавозимида ишлаган Умматали Шамсиевнинг ўғлидир.\nИнсон ҳуқуқлари ҳимоячиси Абдуғофир Дадабоевнинг сўзларига қараганда, ўтган йил 17 сентябрда марҳума Р.Мусаввированинг туғилган куни бўлган. Шу куни С.Ҳакимов ва Н.Алиев уни машинага мажбуран ўтирғизиб, Наманган вилояти Норин туманидаги “Ғалаба” ширкат хўжалигига олиб борган. Тахминан тунги соат бирларда С.Ҳакимов тан жароҳати етказган ҳолда Р.Мусаввировани зўрлаган. Шундан кейин зўравонлар уни ўлдириб, жасадни Норин дарёсига ташлаган. Марҳумнинг бошини эса Хўжаобод туманидаги адирга олиб келиб, кийим-бошига ўраган ҳолда ёқиб юборган. Суд тиббий экспертизаси жасадда 17 та жароҳат борлигини аниқлаган.\n2004 йил декабрь охирларида қотиллар устидан ёпиқ суд жараёни бошлангани ҳақида миш-мишлар тарқалди. Қотиллик ҳақида эса маҳаллий матбуотда шу пайтгача бирор маълумот эълон қилингани йўқ.\nСуд жараёни ҳақида расмий маълумот олишнинг иложи бўлмади. Норасмий манбаларнинг билдиришича, судланувчилар Жиноят кодексининг бешта моддаси бўйича айбланган.\nЎзини таништиришни истамаган адвокатнинг фикрича, вилоят собиқ прокурорининг ўғли С.Ҳакимов қамоқда 17 йил ўтирмаслиги мумкин. Ўзидан 7 ёш катта аёлни зўрлаб, жасадини дарёга оқизган, бошини эса 60 километр узоққа олиб бориб, ёқиб юборган 21 ёшли бу кимса амнистиялар асосида яна 3-4 йилдан кейин озод этилиши эҳтимоли бор.


Греция чемпионати 6 июндан давом эттирилиши мумкин / CHAMPIONAT.asia\n22:03АПЛ. "Борнмут" — "Лестер": Асосий таркиблар маълум 4 21:48Чемпионшип. 43-тур натижалари, мусобақа жадвали ва тўпурарлар рўйхати билан танишинг 5 21:37Диёр Мирзабоев: "Футболчиларимизнинг кўзида иштиёқ кўринмади" 11 21:20Сон қаторасига 4 мавсумдан буён “Тоттенхэм”да ажойиб натижа қайд этмоқда 2 21:15Равшан Ҳайдаров: “Уй ўйинларини ўз майдонимизда ўтказишни истагандик. Лекин...” 7 21:05“Марсель”нинг эҳтимолий хўжайини ўз клубида Зидан ва Роналдуни кўрмоқчи 3 21:02Coca Cola Суперлигаси. "Металлург" ўз уйида "Сўғдиёна"ни мағлуб этди 47 20:53Coca Cola Суперлигаси. "Сурхон" 26 йиллик танаффусдан сўнг Андижонда ғалабага эришди 40 20:38АПЛ. 35-турнинг марказий баҳсларидан бири – “Шимолий Лондон дербиси” старт олди (онлайн ҳисоб) 5 20:30РПЛ. Ўрунов баҳснинг энг яхши футболчиси деб топилган баҳсда "Уфа" "Локомотив"дан очко тортиб олди 14 20:25U-21 Биринчилиги. Бугун "Навбаҳор" ва "Пахтакор" ғалаба қозонди 6 20:23"Оренбург" - "Ростов" 0:0 (матнли трансляция) 51 20:20АПЛ. Трезегенинг дубли “Астон Вилла”га муҳим уч очкони келтирди (+жадвал) 2 20:14Яхшибоев жамоадан кетгач: "Энергетик-БГУ" - "Рух" 1:8 21 20:03“Ювентус” ҳимоячиси оғир жароҳатдан сўнг яна сафга қайтди 6\nГреция чемпионати 6 июндан давом эттирилиши мумкин\n19 май 00:55\nТеглар : Греция чемпионати\nГреция суперлигаси директорлар кенгаши мусобақани 6 июндан бошлаб давом эттириш борасида қарор қабул қилди, дея хабар бермоқда мусобақа расмий сайти.\nЭнди бу қарорни мамлакат соғлиқни сақлаш вазирлиги тасдиқлаши лозим. Мавсумнинг қолган учрашувларидан олдин ҳар бил клуб коронавирусга чалинишнинг олдини олиш мақсадида хавфсизлик ва санитария қоидаларига амал қилишлари лозимлиги кўрсатилган тиббий протоколни қабул қилиб олади. Грецияда мавсум 19 июль куни якунланиши кўзда тутилган.\nСуперлигада клублар мавсумнинг биринчи қисмини якунлашган. Мавсумнинг қолган қисмини кучли олтиликдаги жамоалар чемпионлик, совринли ўринлар учун кураш олиб борса, қолган жамоалар кучлилар сафида жон сақлаш баҳсга киришишади.\nБундан роппа-роса 10 йил олдин Тошкент мезбонлик қилган, Ҳакимов ва Минамино тўпурар бўлган Осиё чемпионатини ёдга оламиз 18\n"Реал"нинг "Алавес"га қарши ўйин учун қайдномаси. Таркибда сюрпризлар бор 26


«Ўзбекнефтгаз» МХК 2015 йил III чораги бўйича фаолияти якунлари\n«Ўзбекнефтгаз» МХКнинг 2015 йил III чораги бўйича фаолияти якунлари\n«Ўзбекнефтгаз» МХК 2015 йил III чораги бўйича фаолияти якунлари (.docx 84Кб)\n2015 йил январ-сентябройлари якунлари бўйича геологик ишлар доирасида қуйидаги прогноз кўрсаткичлари бажарилди:\n- 2Д услуби бўйича сейсмологик қидирув ишлари 109,0% фоизга бажарилди;\n- 3Д услуби бўйича сейсмологик қидирув ишлари – 108,0% фоизга бажарилди;\n- геофизик тадқиқотлар бўйича қидирув бурғилашга 15 тузилмалар (100%) тайёрланди;\n- чуқур қидирув бурғилашга 13 истиқболли майдонлар (118,0 %) жорий этилди;\nСуюқ углеводородларни (нефть ва конденсат) қазиб чиқариш топшириққа нисбатан 103,5% фоизни ташкил қилди.\nКомпаниянинг нефтни қайта ишлаш заводлари томонидан ҳисобот даврида углеводород хом ашёсини қайта ишлаш 100,8% фоизлик ўсиш суръатини ташкил этди.\nҲисобот даври ичида автобензин ишлаб чиқариш топшириққа нисбатан 101,2% фоизни ташкил қилди, ўсиш суръатлари 100,3% фоизга тенг бўлди, дизель ёнилғисини ишлаб чиқариш 104,1% фоизни ташкил қилди, ўсиш суръатлари – 112,2% фоизга тенг бўлди. Авиакеросин ишлаб чиқаришда 100% фоизлик кўрсаткич таминланди.\nШунингдек суюлтирилган газ ишлаб чиқариш топшириққа нисбатан 110,7% фоиз миқдорда ишлаб чиқарилди, ўсиш суръатлари 108,1% фоизни ташкил қилди, полиэтилен ишлаб чиқариш топшириққа нисбатан 103,2 фоизни ташкил қилди, ўсиш суръатлари 101,0% фоизга етди, олтингугурт ишлаб чиқариш топшириққа нисбатан 105,9% фоизга тенг бўлди, ўсиш суръатлари 107,1% фоизни ташкил қилди.\n«Ўзбекнефтгаз» МХКнинг саноат корхоналари томонидан, хорижий инвеститсиялар ҳажмини инобатга олган ҳолда,тезкор маълумотларга кўра 2015 йилнинг 9 ойи бўйича солиштирма нархлардаги ўсиш суръатлари 101,0% фоизга тенг саноат маҳсулотлари ишлаб чиқарилди.\nТезкор маълумотларга кўра ҳисобот даврида нефт-газ тармоғи маҳсулотларини экспорт қилиш ҳажми прогнозга нисбатан 100,5% фоизга бажарилди, ўсиш суръатлари 121,9% фоизни ташкил қилди.\n2015 йилнинг 9 ойлиги якунигача соҳанинг 25 лойиҳаси амалга оширилиб, прогнозга нисбатан 108,3% фоизни ташкил этди. Ҳақиқий ишлаб чиқариш ва маҳсулотни амалга оширишнинг ўсиш кўрсаткичлари, 2014 йил 9 ойлиги якунларига нисбатан 178,2% ва 192,3% фоизларни ташкил этди.\n«Ўзбекнефтгаз» МХК корхоналарида 2015 йилнинг 9 ойлигида ускуналарни янгилаш бўйича мақсадли параметрлар 101,5% фоизга бажарилди.\n2015 йил 9 ойидан буён тармоқ бўйича Кооперацион биржа шартномаларининг ҳақиқий ижроси 101,2% фоизни ташкил қилди. Ўсиш суръатлари ўтган 2014 йилнинг 9 ойлиги якунига нисбатан 137,5% фоизга тенг бўлди.\nҲисобот даврида, тезкор маълумотларга кўра саноат маҳсулотларининг таннархини 9,8% фоизга ёки прогнозга нисбатан 100,5% фоизга қамайтириш таъминланди.\nЎзбекистон Республикасининг 2015 йил учун Инвестицион дастурининг манзилли қисмига «Ўзбекнефтгаз» МХКнинг 31 инвестицион лойиҳаси киритилди. 2015 йилнинг 9 ойлигида прогнозга нисабатан ҳақиқий ўзлаштириш кўрсатгичи 104,7% га тенглашди.\nҲисобот чорагида тармоқ корхоналарида прогнозга нисабатан 2,1 баравар кўпроқ иш ўринлари, шу жумладан касаначилик асосида прогнозга нисбатан 2 баравар кўпроқ иш жойлари ташкил этилди.\n“2015 йил – Кексаларни эъзозлаш йили” тармоқ дастурининг бажарилиши\n2015 йилнинг ҳисобот даврида соҳага алоқадор 21 тадбир амалга оширилди.\nСўнгги ўзгартириш: 18.12.2015


19 октябр 2020, Тошкент вақти: 21:27\nЯнварь ойида Миллий масс-медиани қўллаб-қувватлаш ва ривожлантириш жамоатчилик фонди нодавлат нотижорат ташкилоти (ННТ) сифатида ташкил этилгани хабар қилинди. Фонд оммавий ахборот воситаларини ривожлантириш, журналист ва блогерлар ҳуқуқи таъминланишига кўмаклашиш ва мамлакатда сўз эркинлигини мустаҳкамлашда жамоатчилик институтлари ролини кучайтиришни ўз олдига вазифа қилиб қўйди.\nҚизиғи шундаки, ННТни рўйхатдан ўтказмоқчи бўлган ватандошлар ва ташаббус гуруҳлари доимий рад этишлар, сансалорлик, ҳар хил тўсиқлар ва ҳоказо қоғозбозликка дуч келиб турган бир пайтда Адлия вазирлиги ушбу фондни “оёғини ерга теккизмай” рўйхатдан ўтказди-қўйди. Фонднинг чет эл ва маҳаллий грантлар ва маблағлар билан молиялаштирилиши айтилаётган эса-да, айнан қандай ҳомийлар жалб этилиши ноаниқ ва ношаффофлигича қолмоқда.\nЖамоат фонди қошида таркибига турли оммавий ахборот воситалари вакиллари ва блогерлар кирувчи жамоатчилик кенгаши ҳам ташкил этилди. Уни жамоат кенгаши деб аташ мушкул, чунки аъзоларни танлаб олиш принцип ва механизмлари тушунарсиз.\nШу муносабат билан давлатнинг сўз эркинлиги, матбуот эркинлиги, блогинг соҳаси ва журналистикани қўллаб-қувватлаш учун иерархияга асосланган кенгашлар, қўмиталар, уюшмалар ёки иттифоқлар тузишни зарур қилиб кўрсатаётгани шубҳа уйғотади. Нега сўнгги икки йилда ОАВ ходимларига жиддий эътибор қаратилиб, совға-саломлар улашилиб, медаллар билан тақдирланмоқда ва формал кенгашлар тузилмоқда?\nБлогерлар ва журналистлар эркин бўлиши, мақолалар ёзиши, у ёки бу долзарб мавзуда блог юритиши учун, айниқса, тепанинг ташаббуси билан тузилаётган кенгашларга аъзо бўлишининг кераги йўқ. Янги клубга аъзо бўлганларнинг ниятлари шубҳа уйғотади. Улар чиндан ҳам эркин журналистикани ривожлантириш тарафдорими ёки мақсад аъзолик картаси билан ўзини кўз-кўз қилишми? Мустақиллик йилларидаги қаттиқ цензура, қатағон ва қатъий назорат остида ўткир ижтимоий муаммоларни ёритган мустақил ҳуқуқ ҳимоячилари, журналистлар ва фаолларга на расмий унвонларнинг, на клубларга аъзоликнинг ва на ўз-ўзини кўз-кўз қилишнинг кераги бор эди.\nШу ўринда яна бир савол туғилади: бошқа ижтимоий фаол ватандошларга ҳам муқобил фондларини ва коррупцияга қарши кураш, журналистикани ривожлантириш, талабгорлик, инсон ҳуқуқ ва эркинликларини ҳимоя қилиш бўйича мустақил ННТни рўйхатдан ўтказиш имконияти бериладими? Мустақил ижтимоий ташкилотларга нисбатан плюрализм ривожланадими? Соғлом демократик мамлакатларда сиёсий рақобатсиз ва ахборот воситалари устидан жамоатчилик назоратисиз ОАВнинг ҳаққонийлигини таъминлаб бўлмайди.\nАслида блогер ва журналистларни “ийдириш” сиёсати бугун пайдо бўлгани йўқ. Масалан, Россия билан Қозоғистонда ҳокимият “ширин кулча усули”дан, яъни рағбатлантириш ҳамда молиявий воситалар, унвонлар, эътироф, хизмат пиллапоясидан кўтариш, лавозим бериш ва ҳимоя қилиш йўли билан сотиб олишдан фаол фойдаланмоқда. Натижада муроса даражасига қараб, улар “тизимдагилар” ва “тизимдан ташқаридагилар”га ажратила бошлади. Айримлари тадрижан ўсиб, федерал каналларда фақат ҳокимият манфаатлари ҳақида жар соладиган тарғиботнинг ахборот “махсус кучи”га айланиб кетди. Бу моҳиятан нафақат ОАВ, қолаверса, шоу-бизнес ва маданиятнинг актёрлар, созандалар, артистлар ва ҳк. сингари турли катталикдаги вакилларига ҳам тегишли.\nАйрим авторитар мамлакатларда ижтимоий тармоқлардан фойдаланувчилар сони ортиб бориши билан ҳокимият идоралари интернетни ҳам қўлга ўргатиш ва назоратда ушлаб туриш зарурлигини англаб етди. Ўзбекистон шароитида эса ҳокимият манфаатларини ҳимоя қиладиган институт кўринишида “патронаж”нинг муайян моделини яратиш эҳтимоли мавжуд. Унинг мақсади ахборотни тўлиқ блокламаслик, аммо ўткир қирраларни силлиқлаш ёки айниқса, олий ҳокимият идоралари тегишли нозик мавзулар ҳақида хабарлар асосий аудиторияга узатилишига халақит бериш бўлади. Фаолларни жиловлаш, шунингдек, сиёсий мухолифат вужуд келишига йўл бермасликнинг энг яхши йўли “инфлюэнсерлар” ва “опинион-лидерлар”ни қанот остига олишдир. Шу тариқа ўтган йил давомида Ахборот ва оммавий коммуникациялар агентлиги қошида ОАВга бағишланган дабдабали тантаналар, конгресслар, тадбирлар ва ҳар хил мажлислар ўтказилди.\nЯна шуни ҳам таъкидлаш зарурки, давлат айрим блогерлар ва журналистларни алоҳида медаллар билан мукофотлади. Бу гап қулоққа ғалати ва бемаъни эшитилади. Бунинг ортида ҳокимиятнинг ҳимматига яраша садоқатни кучайтиришга, ижтимоий ахборот маконининг сиёсий мазмундаги контентини (мақолаларо, постлар ва ҳк.) билинтирмай бошқаришга йўналтирилган яширин мақсадлар турганини англаб олиш қийин эмас. ОАВ ва блогерлар давлат сиёсатини маъқуллаб баҳолашига эришиш учун совға бонуслари тарзидаги таъсир воситасидан фойдаланиш ҳар нарсадан ортиқ самара беради. Узоқ истиқболда айрим блогер ва журналистлар маҳаллий тарғиботчиларга дўниб, режимнинг ҳақиқий таянчи ва устунига айланиши мумкин. Пировардида ахборот тарқатишдаги ҳокимиятга содиқлик ва бирёқламалик уларнинг муросаси даражасига боғлиқ бўлиб қолади.\n(Халқаро сиëсатшунослик бўйича хорижда таҳсил олган ўзбекистонлик ëш таҳлилчи)


БУ ЙИЛГИ ҚИШ МАВСУМИДА НИМА УРФДА|Оҳангарон ҳаёти - Жизнь Ахангарана\nПальто киймай қўйди одамлар…\nМамлакатимиз, хусусан, Оҳангарон шаҳрининг ҳам ишлаб чиқариш қудрати ортиб, экспорт салоҳияти ривожланмоқда. Айниқса, юртимизда етиштирилган табиий толалардан тайёрланаётган табиий матоларга хорижда талаб юқори. Бугунги кунда жаҳон аҳли ўзбек табиий матосидан тайёрланган кийимларни танлашаётган экан, шаҳримиз дўконларида табиий матолардан бўлган кийимлар, хусусан, қишки либосларга талаб қандай?\nУшбу саволга жавоб топиш мақсадида марказий деҳқон бозоридаги кийим-кечак дўконларини айландик. Қатор савдо дўконларининг деярли барчасида аралаш турдаги буюмлар сотилмоқда. Қолаверса, савдо дўконларининг қишки коллекцияси харидор диди ва бугунги кун талабига мос эмаслиги кўзга ташланади. Дўконлада қиш, яъни аёзли фасл мавсумига мос пальто ёки шубаларни топиш амримаҳол. Расталарда савдо сустлиги-ю, харидор камлигининг сабаби ҳам шундадир, эҳтимол. Қизиқ, оҳангаронликлар пальто киймай қўйишдими ёки дўконлардан пальто топа олишмаяптими?\nКуртка – харидорбоп кийим…\nҚатор савдо дўконларининг барчасида брезент (сунъий) толали матодан тикилган курткаларни учратиш мумкин. Хитойда ишлаб чиқарилган эркаклар курткаси 250 минг сўмдан 350 минг сўмгача, олди соябонли бош кийим (кепка) ва шапка 25-45 минг сўм, аёллар курткаси 250 мингдан 350 минг сўмгача, болаларники 200-250 минг сўмдан сотилаяпти. Юртимизда ишлаб чиқарилган курткалар ҳам бор. Уларнинг нафақат нархи, шунингдек, сифати ҳам пастлиги яққол кўриниб турибди. Ўзимизнинг тадбиркорлар тиккан курткалар 120-150 минг сўм экан.\n– Хитой ёки Кореяда ишлаб чиқарилган маҳсулотдан матоси, ҳам дизайни жиҳатидан анча паст, – дейди сотувчи нархдаги тафовутга изоҳ бериб, – чоклари ҳам яхши эмас. Яшил, шунингдек, оч рангли курткалар бугун урфда.\n– Аслида куртка клеёнкадан тайёрланган, ҳаво ўтказмайди. У танани терлатиши натижасида шамоллашга, хасталикка йўл очилади, – дейди харидорлардан бири Зилола Мавлянова. – Ҳамёнбоп ва қулай бўлганлиги учун ҳам айни кунда куртка урфда бўлса керак. Бироқ курткани қишнинг қаҳратон кунларида кийиб бўлмайди. Тўғрироғи, куртка қиш либоси эмас, уни ёмғирли кунда кийиш мумкин.\n– Яқинда қизимга куртка сотиб олдик. Бир-икки бора кийди. Аммо совуқ кунларга тўғри келмаслигини тушуниб етди шекилли, яна пальтосини кия бошлади, – дейди яна бир суҳбатдошимиз Ноила Юсупова. – Ҳозирги вақтда куртка урфга айланган. Кўп йиллардан буён, тиббиёт соҳасида ишлайман. Касбий тажрибамдан келиб чиқиб айтишим мумкинки, ҳаво совуқ кунларда, албатта, пальто кийиш керак. Замонавий курткаларнинг матоси жундан тайёрланмайди, шу боис совуқдан ҳимояланиш қийин.\nБозорда оёқ кийим растаси борми?\nМарказий бозорни ҳормай-толмай кезиб, оёқ кийим дўконини топа олмадик. Аралаш маҳсулотлар дўконининг бир чеккасида нари борса 3-4 жуфт қишки этик ва қўнжи калта этикка кўзимиз тушди. Болалар учун мўлжалланган этиклар нархи 100-150 минг сўм, катталар учун ишлаб чиқарилганлари 220-240 минг сўм атрофида экан. Ишлаб чиқарувчиси номаълум, сифати ва кўриниши ҳам харидор дидига мос бўлмаган эски урфдаги бундай этик-ларга ўтган-қайтган шунчаки кўз ташлаб ўтаяпти холос. 130 мингдан зиёд аҳоли истиқомат қиладиган Оҳангарон тумани ва шаҳрида махсус оёқ кийим дўконининг йўқлиги ажабланарли ҳол эмасми? Туман-шаҳар аҳолиси мавсумга, урфга мос оёқ кийим излаб, ён-атрофдаги туман-шаҳар бозорлари ёки пойтахт бозорига боришга мажбур. Биз эса ҳозирги кунда Оҳангаронда қандай оёқ кийимлар урфлиги ҳақида тахминий хулоса чиқаришимиз мумкин, холос.\nМаълумки, шаҳримизнинг марказий кўчаси бўйлаб қад кўтарган 5 қаватли иншоотларнинг биринчи қаватида кўплаб маиший хизмат кўрсатиш шохобчалари қаторида савдо дўконлари ҳам ўрин олади. Умид шуки, вилоятда муҳим туристик марказга айланиши кутилаётган шаҳримизда ушбу қаторда махсус кийим-кечак ва оёқ кийим дўконлари очилса, ажаб эмас. Жорий йилда шаҳримизда 4 та чарм маҳсулотларни қайта ишлаш корхонаси, бир нечта табиий трикотаж кийимлар ишлаб чиқариш цехлари ишга туширилди. Бу табиий маҳсулотлар нафақат шаҳримиз ва туманимиз аҳолисини, шу билан бирга, юртимиз сайёҳларини ҳам ўзига жалб этиб, Оҳангарон бренди ички ва ташқи бозорда ўзининг муносиб ўрнини топадиган кунлар яқин.\nкийим кечак, қиш


Бош сахифа > Янгиликлар > Биз бугун қайси йўлдамиз?\nБиз бугун қайси йўлдамиз?\nИслом дини инсонларни поклик, ҳалоллик, бировга озор бермаслик, ўзганинг молига кўз олайтирмаслик, ҳалол касб этиб, покиза ризқ топмоқликка, каттага ҳурмат, кичикка иззатда, яшаб турган юртига муҳаббатли бўлишга, доимо инсонларга яхшилик қилиш ҳамда ибодатларини ўз вақтида адо этмоқликка фармон беради. Шунингдек, ҳасад, ғийбат, фисқу фасод, иғво, туҳмат қилмоқлик, бировларни ноҳақ ранжитиш, ота-онага озор бериш ва уларга оқ бўлиш, риё, зино, судхўрлик, ҳаром йўл билан дунё орттириш, ноҳақ ўзганинг молини ўзлаштиришдан, инсонларни тўғри йўлдан адаштириш, Аллоҳ берган бу умр неъматини беҳудага сарфлашдан қайтаради.\nЗеро, ҳадиси шарифда: "Инсонларнинг яхшиси инсонлар учун фойдаси кўпроқ етгани, яъни, динига, жамиятга кўп манфаат етганидир", деб уқтирилади. Зотан, дин инсонлар зийнати, маърифатимиз таянчи, аждодларимиз меросидир.\nМана бугун тинч ва ҳур, озод юртда яшаяпмиз, эндиликда ҳар бир соҳада юксалиш, илдамлаш яққол кўзга ташланиб турибди. Бундай имкониятлардан вақтида фойдаланмоғимиз лозим. Чунки, барча неъматларнинг шукрини адо этиб, борида қадрига етмоғимиз керак, қадрига етилмаган ҳамма неъмат куни келиб олиб қўйилиши мумкин.\nТаассуфки, ҳозирда барча имконият эшиклари очилиб турган бир пайтда биз билан ёнма-ён яшаётган баъзи юртдошларимиз қандайдир "ваъдалар"га ишониб, турли оқимларнинг гирдобига тушиб қоляптилар. Уларнинг сароб ваъдаларига инониб, ўзларини хатарга қўяяптилар. Малъун кимсалар бизнинг соф, муқаддас динимизни ниқоб қилиб, инсонларнинг онгини заҳарлашмоқда. Буни вақтида англаб етмоғимиз даркор. Гумроҳларнинг танлаган йўли охири вой, жаҳаннамга етакловчи йўл эканлигини тушунмоғимиз шарт.\nКелинг, бир ўйлашиб кўрайлик: бу умр неъмати вақти келиб тугаб, олиб қўйилса, биз бунга тайёрмизми? Нимамизга ишониб биз жуда ҳам хотиржаммиз?\nАллоҳ таоло Қуръони Каримда марҳамат қилади:\n"Кейин сизлар албатта (дунёда берилган) барча неъматлардан (уларни қаердан олиб, қаерга сарф қилганларингиз тўғрисида) сўроқ қилинурсизлар". ("Такосур" сураси, 8-оят).\nШундай экан, бугун имкониятларимиз борида неъматларнинг қадрига етайлик. Ҳозирги кунда фан-техника тараққийлашиб, жадаллаб бораётган бир пайтда, жуда кўп имкониятларга эгамиз. Илгари бундай қулайликлар йўқ даврларда ҳам диёримиздан етишиб чиқиб, дунёни лол қолдирган неча-неча забардаст олимларимиз бўлган.\nБундай тараққий этган техника замонидан биз унумли фойдалана оляпмизми? Келинг, буни интернет мисолида кўрайлик. Интернет тармоқлари инсониятга жуда катта қулайлик ва тезлик олиб кирди. Истаган вақтингизда дунёнинг турли мамлакатлари билан хабарларни сонияда алмашиниш мумкин. Видео алоқалар, хоҳлаган маълумотингизни юклаш имкониятлари ортмоқда, дунё хабарлари ва янгиликларини ўз вақтида доимий равишда билиб олишингиз ҳеч гап эмас. Аксарият кишилар берилган умр неъмати қадрига етмасдан туну кун интернет тармоқларидан бошларини кўтармай, виртуал оламга шўнғиб кетишган. Уларнинг кўпчилик қисми кераксиз маълумотлар алмашинуви, менталитетимизга тўғри келмайдиган, ёшларимизнинг маънавиятини бузадиган фильмларни юклаш воситасида ва шу ўринда ҳар хил ақидапараст оқимлар мафкурасига тобе бўлиб, аниқ мақсадга йўналтирилган ғоялар экспортининг иштирокчиси ва истеъмолчиси бўлиб қолмоқдалар.\nШуни афсус билан айтиш жоизки, интернетдан нотўғри фойдаланиш ХХI аср вабосига айланди. Боиси, одамлар беҳуда ахборотларга керагидан ортиқча вақт ажратишмоқда. Илгарилари янги кашфиётлар устида мижжа қоқилмаса, ҳозир интернет тармоқлари учун кўз нури зое кетказилаяпти. Ота-оналаримиз бизнинг камолимиз учун кеча-кундуз тиним билмай тер тўкишган. Бизлар-чи? Тонггача интернет устида "тер тўкаяпмиз"... Агар биз бир неча кун бетоб бўлиб қолсак, ота-оналаримизнинг кўзига уйқу келмаган. Ҳақимизга дуо қилиб, астойдил камолимизни сўрашган. Бизлар-чи? Ота-онамиз учун бедормизми? Аслида интернет учун астойдил уйқудан воз кечамиз... Айрим ҳолларда интернетга кетказаётган вақтимизда ота-оналаримиз ҳожатлари юзасидан юмушларини айтишса, вақтимизни қизғанамиз ва керак бўлса, ўдағайлаб берамиз.\nКелинг, кўксимизда юрагимиз уриб турган вақтда Аллоҳдан қўрқиб охиратимиз ва дунёмиз учун, олдимизга тўғри мақсад қўйиб, ўз йўлимизни ўзимиз барпо қилайлик. Беруний, Бухорий, Термизий, Фаробий ва бошқа кўплаб даҳолар бешигини тебратган юрт яна шундай алломаларни етиштиришга тайёр, иншаоллоҳ.\nЎзбекистон Мусулмонлари идораси вилоят вакиллиги\nКўрилганлар сони: 3957


Халқ таълими вазирлиги тўғрисидаги низом тасдиқланди\n15 январ 2021, Тошкент вақти: 23:56\nАдлия вазирлигининг хабар қилишича, Ҳукумат қарори билан қабул қилинган Низомга мувофиқ, бир қатор қайта тайёрлаш ва малака ошириш марказлари, оромгоҳлар, таҳририятлар, “Меҳрибонлик” уйлари Вазирлик таркибига кириши белгиланди.\nУмумий ўрта ва мактабдан ташқари таълим соҳасида ўқувчиларнинг маънавий ахлоқий, интеллектуал ва жисмоний ривожланиши даражасини янада юксалтиришга йўналтирилган ягона давлат сиёсатини амалга ошириш Вазирликнинг асосий вазифаси ҳисобланади.\nНизом билан Вазирлик ҳамда унинг ҳудудий бошқарма ва бўлимларининг вазифа ва функциялари, ҳуқуқ ва мажбуриятлари белгиланди.\nВазирликка Бош вазир тақдимномасига биноан Президент томонидан лавозимга тайинланадиган ва озод этиладиган Вазир бошчилик қилади.\nВазирнинг беш нафар ўринбосари, жумладан бир нафар биринчи ўринбосари бўлади.\nҚорақалпоғистон Республикаси халқ таълими вазири ва ҳудудий бўлинмалари раҳбарларини лавозимига тайинлаш ва озод этиш бевосита Вазир томонидан давлат ҳокимияти органлари розилигисиз амалга оширилади.\nВазирлик фаолиятининг самарадорлиги ва натижадорлиги мунтазам баҳоланиб борилади.


Қорақалпоғистон ҳам коронавирусдан ҳоли ҳудуд бўлишга яқин турибди | Qalampir.uz\nҚорақалпоғистон ҳам коронавирусдан ҳоли ҳудуд бўлишга яқин турибди\nЖамият\t29 Май 19:20 3833\nҚорақалпоғистон Республикасида 5 нафар бемор коронавирусдан буткул соғайди. Бу ҳақда бугун, 29 май куни Соғлиқни сақлаш вазирлиги хабар берди.\n"Айни соатларда Қорақалпоғистон Республикаси юқумли касалликлар шифохонасидан 5 нафар коронавирус инфекциясига чалинган бемор соғайиб, реабилитацияга кузатилди", дейилади хабарда.\nҚайд этилишича, Соғайганларнинг барчаси эркак бўлиб, ёши каттаси 43, ёши кичиги эса 35 ёшда. Ҳудудлар кесимида оладиган бўлсак, Қорақалпоғистон Республикаси ва Бухоро вилоятидан 2 нафардан, Самарқанд вилоятидан 1 нафар.\nМаълумот учун, Қорақалпоғистонда шу пайтга қадар 133 та ҳолатда касаллик қайд этилган бўлса, уларнинг 122 нафари соғайган эди. Эндиликда коронавирус инфекциясидан фориғ бўлганлар сони 127 нафарга етди. Ҳозирда шифокорлар ушбу ҳудудда даволанаётган 6 нафар бемор ҳаёти учун курашмоқда.\nШундай қилиб, бугун 34 нафар бемор тузалиб, мамлакат бўйлаб коронавирус инфекциясидан бутунлай соғайганлар сони 2728 нафарни ташкил этмоқда.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Ҳозирда мамлакатда коронавирусга чалинганлар 3468 нафарни ташкил қилмоқда. Бугунгача 14 нафар бемор вафот этган.\n18 Сентябрь 18:04 40984\n18 Сентябрь 20:50 36675\n18 Сентябрь 15:05 30875\n18 Сентябрь 23:26 25142


Эзгулик ва меҳр-шафқат ўзбек халқига хос бўлган олийжаноб фазилатлардан бири бўлса керак. Бу юртда муҳтожлар қўллаб-қувватланади, уларга ёрдам қўли чўзилади. ERIELL Group ҳеч қачон ёрдам сўраб қилинган илтимос ва мурожаатларни бефарқ қолдирмайди.\nШу тариқа, мусулмонлар учун муқаддас саналган Қурбон ҳайити арафасида ERIELL Group томонидан Республика ихтисослашган гематология илмий-амалий тиббиёт маркази учун хайрия акцияси ўтказилди.\nАфсуски, хавфли касалликлар статистикаси кўнгилдагидек эмас. Қон тизими касалликлари 100000 нафар аҳоли учун йилига 8-10 та янги касалланиш ҳолатларини, бу эса ўз навбатида қарийб 2500 нафар бирламчи беморлар (катталар ва болалар)ни ташкил этмоқда. Қон ва лимфа тўқималари шишлари барча хавфли ўсимталарнинг тахминан 8 фоизини ташкил қилиб, улар умумий ҳисобда 6 та энг кўп тарқалган онкологик касалликлар сирасига киради. Бундан ташқари, апластик ва гемолитик анемиялар, туғма иммунодефицитлар қон тизимининг қийин даволанадиган касалликлари гуруҳига киради. Бундай беморларни даволаш жуда катта молиявий харажатларни талаб этиб, бутун дунёда бундай тоифадаги беморларни даволаш энг қиммат муолажа ҳисобланади.\nЎзбекистон Ҳукумати томонидан гематология хизматини ислоҳ қилиш ва стационарлардаги беморларни парвариш қилиш шароитларини яхшилаш бўйича чора-тадбирлар амалга оширилмоқда. Ўзбекистон Республикаси Президентининг жорий йилнинг 27 майдаги ПҚ-5130-сон қарори асосида онкогематология ёрдамини халқаро стандартлар даражасида янада ривожлантириш ва такомиллаштириш бўйича комплекс чора-тадбирлар ишлаб чиқилган.\nГематология марказини ислоҳот босқичида қўллаб-қувватлаш учун ERIELL Group томонидан 200 миллион сўм миқдорида маблағ ажратилди. Бу маблағлар ҳисобига химиотерапия учун зарур препаратлар, сўнгги авлод антибиотиклари, шунингдек қуритиш машиналари, ходимлар учун оёқ кийимлар ва беморлар учун пижамалар сотиб олинди.\nБайрам арафасида Ўрта Осиё МББ раҳбари Баҳромбек Исмоилов бошчилигидаги ERIELL компаниялар гуруҳи ходимлари ва қатор ОАВлар вакиллари Республика ихтисослашган гематология илмий-амалий тиббиёт марказида бўлди.\nСтационар шароитида даволанаётган бемор болалар учун шерча Лео ҳақидаги китоб қаҳрамонлари иштирокида томоша ташкил этилди. Ибратли эртак қаҳрамонлари бошига болаларга хос бўлмаган қийин синовлар тушган жажжи беморлар кўзида умид учқунлари ёқишга муваффақ бўлди. Томошадан сўнг ERIELL Group ходимлари болаларга эсдалик совғалари улашди.\nСўнгра Гематология илмий-амалий тиббиёт марказига ташриф буюрувчилар учун давлат томонидан катталар ва болаларни даволашга алоҳида ёндашувни йўлга қўйиш учун иккита янги модернизация қилинган бино намойиш этилди. Яқин келажакда бу ерда стационар шароитида катталар (160 та ўрин) ва болалар (140 ўрин) алоҳида даволаниши мумкин.\nERIELL Group келгусида ҳам гематология тиббиёт маркази, шунингдек бошқа ижтимоий объектларни қўллаб-қувватлашда давом этади. Хавфли касаллик билан кураш бесамар кетмаётганини кўриш қувонарли. Оғир синовлардан ўтиб, касалликни енгган ва бахтли болаликка қайтган жажжи беморлар кафтларининг излари туширилган плакатлар бундан далолатдир.


Самарқандда аёл ва унинг қизини лўлилар “фол очаман” деб "шилиб" кетди — Sof.uz\nСамарқандда аёл ва унинг қизини лўлилар “фол очаман” деб "шилиб" кетди\n3.03 12:17 350 Жамият\n2021 йил 01 март куни Қўшработ туман ИИБга, туманнинг “Қовунчи” маҳалласида яшовчи фуқаро Т.С. ариза билан мурожаат қилиб, 2021 йил 01 март куни икки нафар лўли миллатига мансуб аёллар онаси ва синглисини “фол очаман” деб, икки жуфт тилла сирғаларини алдов йўли билан талон-торож қилиб кетганлигини баён қилган.\nСамарқанд вилояти ИИБ Ахборот хизматининг хабар беришича, “Зарбдор ойлиги” доирасида олиб борилган тезкор тадбирлар натижасида, вилоят ИИБ ЙҲХБ ходимлари томонидан ушбу жиноятни Иштихон тумани, “Иштихон” маҳалласи, “Навоий” кўчасида яшовчи Б.М. ҳамда С.С.лар содир этганлиги аниқланиб, улардан икки жуфт аёллар сирғаси далилий ашё тариқасида олинган.\n09:29 0 Ўзбекистон


Бодоморти даҳаси бузиладими?\nБиз уйимизни таъмирламоқчи эдик. Бир янгилик эшитиб қолиб, ишни тўхтатишга мажбур бўлдик. Узунқулоқ гапларга қараганда, Шимкент шаҳридаги Бодоморти (Забадам) аҳоли манзили бузилармиш, Тошкентга борадиган янги йўл тушармиш.\nИлтимос, шу масалага аниқлик киритиб берсангиз. Агар даҳа бузилса, бу иш қачон бошланади? Айнан қайси кўчалардаги уйлар бузилади?\nШимкент шаҳри. Шаҳар ҳокимлиги Ер муносабатлари бошқармаси мутахассиси Елнур Абилмажитовнинг жавоби:\n– Шаҳримиздаги Қўнаев кўчасини узайтириб, Тошкент катта йўлига уланадиган автойўлни қуриш бўйича тегишли қарор чиқарилган. Бу лойиҳанинг буюртмачиси – Транспорт ва автомобиль йўллари бошқармаси. Бошқарма тайёрлаб берган ҳужжатлар, асосан иншоотнинг бош режаси дуруст ишланмагани аниқланди.\nУнда Бодоморти даҳасида йўл қурилиши муносабати билан бузилиши керак бўлган кўчалар ва уйларнинг рўйхати тўғри тузилмаган. Олинмайдиган уйлар ҳам ҳужжатда акс эттирилган. Бу хатоликлар аниқлангандан кейин иш вақтинча тўхтатиб қўйилди. Ҳозирги кунда биз Бош режанинг қайта ишланишини талаб қилиб, Транспорт ва автомобиль йўллари бошқармасига юбордик. Қўнаев Бодоморти-Тошкент йўлига уланадиган автойўл лойиҳаси бу йил битадими ёки йўқми, бу ёғи менга қоронғу, буни буюртмачи ҳал қилади.\nШимкент шаҳар ҳокимлигининг Транспорт ва автомобиль йўллари бошқармаси раҳбари Ерсейит Бухарбаевдан қуйидаги жавобни олдик:\n– Ушбу лойиҳа 7 босқичдан иборат. Ҳозирча Бодоморти даҳаси ва Туркистон кўчасига тегишли лойиҳалар устида амалий ишлар юритилмоқда. Қолган босқичлар энди лойиҳалаштирилмоқда. Ушбу ишларни ниҳоясига етказиш муддати – 2024 йил. Энди йўл сабаб бўлиб бузиладиган уйларга келсак, уларнинг ҳар бири билан алоҳида иш олиб борилади. Яъни, йўл тушадиган уйларнинг эгалари билан юзма-юз мулоқатда бўламиз. Ҳозирча уларнинг рўйхати тузилганини маълум қила оламан.\n– Қайси кўча, қайси уй рўйхатга киритилганини билмоқчи бўлган фуқаролар қаерга, кимга ва қайси телефонлар орқали мурожаат қилишлари мумкин?\n– Шимкент шаҳар ҳокимлигининг Транспорт ва автомобиль йўллари бошқармаси “Нурсат” кичик туманидаги Маъмурий-тадбиркорлик марказида, яъни 16 қаватли ҳокимлик биносида жойлашган. Ҳафтанинг чоршанба куни, тушдан кейин 5-қаватга кўтарилиб, шахсан қабулимга келишлари ёки 8(7252) 24-75-17 телефони орқали қўнғироқ қилишлари мумкин.\nН. МАВЛОНОВА, 2019-08-24, 04:52 686\n4 фоизли насияга автомашина олсам бўладими? 669


Сиёсий партиялар сайловларда иштирок этиш учун ўз номзодларини маълум қилди » Muzlik.uz - O‘zbekiston yangiliklari\nЎзбекистон сиёсий партиялари 2019 йил 22 декабрь куни ўтказиладиган Олий Мажлис Қонунчилик палатаси депутатлари ва маҳаллий кенгашлар депутатлари сайлови учун номзодлар рўйхатини эълон қилди. Қуйида келтириладиган ҳаволалар номзодлар рўйхати билан тўлиқ танишишингиз мумкин. Ўзбекистон Халқ демократик партияси номидан кўрсатилган номзодлар рўйхати. Ўзбекистон Либерал-демократик партияси номидан кўрсатилган номзодлар рўйхати. Ўзбекистон «Адолат» СДП номидан кўрсатилган номзодлар рўйхати. Ўзбекистон «Миллий тикланиш» демократик партияси номидан кўрсатилган номзодлар рўйхати. Эслатиб ўтамиз, Марказий сайлов комиссияси 2019 йил 22 декабрни — Ўзбекистон Республикаси Олий Мажлиси Қонунчилик палатаси депутатлари ва маҳаллий кенгашлар депутатлари сайлови куни деб белгилаган. Ўтказиладиган сайловларда 20 миллиондан ортиқ сайловчи қатнашиши кутилмоқда, шулардан икки миллондан зиёд ёшлар илк бор овоз беради.


Лақаб билан чақириш\n18:47 / 25.09.2016 | Бексултон | 2503\nАссалому алайкум! Ҳурматли устозлар 1). Бир бола Израилда яшаган, ўзи Ўзбекистон фуқароси ва миллати ҳам ўзбек. Лекин болалар уни «еврей» деб лақаб қўйиб олиб, шундай чақиришади. Шу жоизми? Агар чақирса инсонга гуноҳ ёзиладими?\n2). Бир хиллари боллар бир-бирини ҳазил тариқасида “асалим”, “жоним” (эркаклар) деб ҳазилашишади. Бунга динимизда қандай қаралади? Бу гомосексуализмга кирадими? Олдиндан раҳмат.\nВа алайкум ассалом! 1). Аллоҳ таоло “Ҳужурот” сурасида марҳамат қилади :\nНимага? Чунки бир-бирини масхара қилиб, устидан кулиш, турли ишлар билан фахрланиб, ўзгаларни камситиш аёлларда кўпроқ учрайди. Чиройли аёл хунугини, бойи камбағалини, ёши қарисини, моҳираси нўноғини масхара қилиб, устидан кулади. Лекин Аллоҳнинг ўлчови бошқа-ку! Эҳтимол, ҳаётда хунук, камбағал, нўноқ бўлган аёл Аллоҳнинг ҳузурида минглаб чиройли, бой ва моҳира аёллардан кўра яхшироқдир. Ҳа, кишилар қадрини ўлчашда Аллоҳнинг тарозиси ҳақиқий тарози ҳисобланади. Сўнгра оятда мўминлар яна бир юксак одобга чақириладилар:\n«Ва ўзингизни ўзингиз мазах қилманг…»\nОяти каримадаги ушбу жумла ким бирор мўминни мазах қилса, ўзини мазах қилган билан баробар эканини айтмоқда. Чунки улар бир оиланинг фарзандлари, бир жисмнинг аъзолари, шунинг учун ким бирор биродарини мазах қилса, ўзини мазах қилган бўлади. Биз «мазах қилиш» деб таржима қилаётган сўз оятда «Ла талмизу» лафзи билан келган. Бу сўз «ламз» сўзидан олинган бўлиб, бирор кишининг нуқсонларини тил билан зикр қилиб, айблашга нисбатан ишлатилади. Мисол учун, «Фалончи кўр», «Писмадончи чўлоқ» ёки «Анави мана бундай қилиб гапиради» кабилар. Албатта, бир-бирини мазах қилиш орқасидан жамият аъзолари орасида ўзаро келишмовчиликлар, норозиликлар келиб чиқади. Натижада ижтимоий алоқалар бузилади, жамиятга катта зарар етади. Ислом жамиятида эса бунинг акси бўлиши керак. Ояти каримада даъват қилинаётган учинчи юксак одоб Аллоҳнинг\n«…бир-бирингизга лақаб қўйманг», деган сўзида намоён бўлган. Одатда, лақаб қўйиш орқали бир кишини камситиш, масхара қилиш мақсади бўлади. Умуман, лақаб ёмон сифатларни зикр қилишдан иборат. Демак, бу иш аслида яхши эмас. Ислом гўзал дин, гўзалликни тарғиб қилувчи дин, «Аллоҳ гўзалдир, Аллоҳ гўзалликни яхши кўради», дейилади асарларда. Шунинг учун ҳам Набий алайҳиссалом жоҳилият пайтидан қолган хунук исм ва лақабларни чиройлисига алмаштирганлари ҳаммага маълум. Имом Аҳмад қилган ривоятда Абу Жубайра ибн Заҳҳок деганларки: «Бир қавм бошқасини масхара қилмасин…» ояти бизнинг Бану Салама қабиламиз ҳақида нозил бўлган. Расулуллоҳ соллаллоҳу алайҳи васаллам Мадинага келганларида, бизнинг ҳар биримизнинг икки ёки уч хил исмларимиз бор эди. Агар у киши бирортамизни ўша исмлардан бирини айтиб, чақирсалар, кишилар:\n«Эй Аллоҳнинг Расули, у бу исмни эшитса, ғазаби чиқади», – дейишарди».\nКейинги даврларда ҳам бу ғайри одобий ишга қарши қаттиқ кураш олиб борилган. Лақаб қўйиш орқали инсонни камситиш катта гуноҳ ҳисобланади. Айниқса, у инсон мўмин бўлса. Шунинг учун ҳам оятда: «Иймондан кейин фосиқлик исми нақадар ёмон!» – дейилмоқда. Агар баъзи кишилар бир-бирларига лақаб қўйишиб юрган бўлсалар, аввал ҳукмни билмаган бўлсалар, энди билиб, тушуниб етиб, тавба қилсинлар, астойдил надомат чекиб, кейин бу ишни такрорламасинлар. Шунда Аллоҳ таоло уларнинг аввалги гуноҳларини кечиради. Тавба қилмаганлар-чи? Бу саволга жавоб оятнинг ўзида келган: «Ва ким тавба қилмаса, бас, ана ўшалар золимлардир». (“Тафсири Ҳилол” китобидан).\n2). Бу унинг муқаддиммаси бўлиб, ундан тийилмасалар охир оқибат ўша ишга ҳам етиб боради. Валлоҳу аълам!\nОта-онадан уй сотиб олиш\nТаҳоратга салфетка ишлатиш\nИлмсиз аёлни диндан гапириш\nҚонун ва Ислом. Долзарб мавзу!\nҲавас қилиш ҳақида\nТопиб олинган нарса


Ўзбекистон ҳукуматига Рим статути таҳдид соладими?\n28 июн 2022, Тошкент вақти: 11:32\nШайбон Ўзбекистон инсон ҳуқуқларини ҳимоя қилиш жамияти мамлакатдаги қийноқлар борасида ўз ҳисоботини эълон қилди.\nМазкур ҳисобот анча кенг қамровли бўлиб, унда дастлаб мамлакатда қийноқлар ва оммавий репрессияларнинг пайдо бўлиш сабаблари ҳақида қисқача маълумот берилади. Келтирилган маълумотларга кўра, қийноқлар ва репрессиялар аслида Президент Ислом Каримовнинг ўз мавқеини сақлаб қолиш, мухолифатни мамлакат сиёсий саҳнасидан четлатиш мақсадида амалга оширила бошлаган. Бунинг учун ҳуқуқ-тартибот идораларига махсус танлов асосида ўта шафқатсиз шахслар жалб этилган. "Бу шахслар ҳозир ҳам фуқароларни жисмонан йўқ қилиш билан машғул", дейилади ҳисоботда.\nЎзбекистон инсон ҳуқуқларини ҳимоя қилиш жамияти раиси Толиб Ёқубовнинг фикрича, Президент мавқеини сақлаб қолиш йўлида фаолият кўрсатаётган тузилмаларнинг қийноқларни бас қилиб, бу борада БМТнинг инсон ҳуқуқлари бўйича қўмитаси махсус маърузачиси Тео ван Бовен томонидан билдирилган тасвияларга амал қилиши мутлақо тасаввур этиб бўлмайдиган ҳолдир.\n“Демократик ташаббус” инсон ҳуқуқларини ҳимоя қилиш жамияти раиси Искандар Худойберганов ҳисоботдан келиб чиқадиган фикрларга қўшилишини билдирар экан: “Тео ван Бовен тавсияларининг биринчи бандида ҳукумат қийноқлар мавжудлигини ошкора тан олиши лозимлиги кўрсатилган. Тавсиялар ҳунуз инобатга олинмаётир. Бу эса ҳукумат мазкур масалада амалий ҳаракатлар қилиш ниятида эмаслигидан далолатдир. Т.ван Бовен Жаслиқ қамоқхонасини ёпиш ҳақида ҳам тавсия берган эди. Амалдорлар Жаслиқ концлагери масаласини ўрганиб чиқамиз деса, билингки бу ҳеч қандай иш қилинмаслигини англатади”, деди.\nТео ван Бовен тавсияларидан бирида ҳуқуқ-тартибот органлари ходимларининг қийноқлар қўллагани аниқланса, улар тегишли равишда жазоланишини таъминлаш лозимлиги кўрсатилган. Ҳисоботда айтилишича, гарчи Ўзбекистон Жиноят кодексининг 235-моддасида айни шундай ҳолат юзасидан жавобгарлик белгиланган бўлса-да, у амалда қўлланилмайди.\nТ.Ёқубовнинг таъкидлашича, ЖКнинг 231-моддаси ҳам адолатсиз ҳукм, ҳал қилув қарори ёки ажрим чиқарган судьяларнинг жавобгарликка тортилишини назарда тутади. Лекин Ўзбекистонда адолатсизлик қилган бирор судьянинг шу модда бўйича жазога тортилгани йўқ.\nҲисоботда расмий Тошкент қийноқларни тўхтатиш борасида ҳеч қандай чора-тадбир кўрмаслиги маълум қилинган. Бунинг сабаби эса қуйидагича изоҳланган: “Ўзбекистон ҳукумати Тео ван Бовен тавсияларини қабул қилса, мамлакатда қийноқлар оммавий тус олгани ва ҳукумат инсонларга қарши жиноятга йўл очиб бергани маълум бўлади. Бу эса Ўзбекистон раҳбарияти Рим статутининг геноцид ва инсониятга қарши жиноят бандлари бўйича Халқаро жиноий судга тортилиши лозимлигини кўрсатиб қўяди. Шу боис ҳукумат тавсияларни қабул қилмайди ва қийноқлар мавжудлигини тан олмайди”.\nАммо И.Худойберганов Ўзбекистон ҳукумати қийноқлар мавжудлигини тан олса-олмаса, халқаро судга тортилиши мумкинлигига урғу берди. Унинг айтишича, бунинг учун етарли асослар топилади.


Челябинск СУВСИГидаги тушлик\nРоссиянинг Узоқ Шарқидаги Артём шаҳарчасида Хориж гражданларини вақтинчалик сақлаш маркази (СУВСИГ)да қолаётган меҳнат муҳожирлари 4 кунлик очлик эълон қилди. Асосан ўзбекистонлик бўлган тутқунлар улардан хабар олгани келган ҳуқуқ ҳимоячиларига ойлардан буён депортация қилинмаётгани ва муассасадаги умумий ҳолатдан арз қилди.\nРоссиянинг Приморский ўлкаси Артём шаҳрида ўз юртига депортация қилинишини интизорлик билан кутиб ётган бир гуруҳ меҳнат муҳожири очлик эълон қилди.\nБу ҳақда хабар топган маҳаллий Жамоатчилик кузатув комиссияси (ОНК) аъзолари депортация марказидаги вазиятни бориб ўргангани маълум бўлди.\nОзодлик билан суҳбатда “Тинч океан лойиҳаси” ахборот-услубий Маркази раҳбари Александр Смишляев мигрантларнинг бундай кескин чораларга қўл ургани сабаблари аниқланганини айтди. Ҳуқуқ фаоли текширув Приморск ОНКсига юздан ортиқ одам имзолаган жамоавий шикоят келиб тушганидан кейин бошланганини билдириб, деди:\n- 18 август куни биз хорижликлар шикояти асосида Артём шаҳридаги хорижликларни сақлаш марказига бориб текширдик.Улардан келган шикоят хатига юзга яқин одам имзо қўйибди. Унда тутқунлар узоқ ушлаб турилгани, ўз юртига юборилмаётгани, сақлаш шароитлари ноинсоний эканидан арз қилган эдилар. Текширув давомида биз аниқладикки, 65 кишига мўлжалланган марказда 107 киши ушлаб турилган. Яъни нафақат кўрпа-тўшак етишмовчилиги, балки оддий матраслар етарли эмаслиги маълум бўлди. Одамлар битта ўринда икки кишилашиб, айримлари ерда, коридорда ётишга мажбур экани аниқланди, деди Александр Смишляев.\nАлександр Михайлович марказда сақланаётган ва очлик эълон қилганларнинг ярмидан кўпини Ўзбекистон ватандошлари ташкил этаётганини тасдиқлаб берди.\n- Марказда 2 нафар Украинадан, 1 нафардан Туркманистон, Молдова, Афғонистон ва Португалиядан, 2 одам Қозоғистондан, Қирғизистондан 4 киши, Озарбайжондан 7 киши, Тожикистон -10, Ўзбекистондан эса 76 ватандош сақланаётган экан.Ундан ташқари, СУВСИГда тўрт нафар аёл ва депортация қилинишини кутаётган 15та собиқ маҳбуслар бор экан. Бу одамларга мутлақо тиббий ёрдам кўрсатилмаётгани, шифокор охирги Цитрамон таблеткасини бир неча кун олдин тарқатиб, қолганларни яхши сўзлар билан даволаётган экан, деди ҳуқуқ ҳимоячиси.\nСуҳбатдош очлик эълон қилганлар сони 31 нафар бўлгани ва улар 4 кун давомида озиқ-овқат истеъмол қилишдан бош тортиб қелганини гапирди. Муҳожирларнинг аксари бироз ишлаб топган пулларини фарзандларини 1 сентябрга мактабга тайёрлашга ишлатмоқчи бўлганини айтиб берган.\nКомиссия аъзолари гувоҳлигича, маъмурият марказдаги мураккаб вазиятни босди-босди қилишга уринганини ҳам аниқлаган.\n107 киши ушлаб турилган бинода атиги иккита қўлювгич ва иккита санузел борлиги, кранда иссиқ сув йўқлиги аниқланди. Жамоатчилик комиссияси келганида муассасада уларни жами учта ходим – иккита қўриқчи ва битта тиббий ҳамшира кутиб олган.\nАртём депортация лагерини кўздан кечирган жамоат фаоллари хорижликлар, айниқса, ўзбекистонликларнинг узоқ вақт давомида ўз юртларига юборилмасдан қолаётгани сабаблари аниқланганини билдиришди. Александр Смишляев мураккаб вазиятнинг вужудга келганини “пул етишмаслиги” ва “лоқайдликка” боғлади.\n- Бу муаммо нафақат Приморск ўлкаси – бутун Россияга тегишли. 2016 йилнинг февралида Россия Суд приставлари федерал хизмати ҳукуматга хорижликларни бадарға қилиш учун 391 миллион 190 минг рубл миқдорида маблағ ажратиш тўғрисида расмий хат юборган. Бу хизмат шахсан ҳукумат раиси Дмитрий Медведев, Думанинг тегишли қўмитаси раҳбари Яровая, Хавфсизлик Кенгаши раиси Николай Патрушев номига жорий йилнинг март ва май ойларида ҳам вазият борасида билдиришнома юборган экан. Жавоб йўқ!Парламент сайловлари ўтиб, янги бюджет қабул қилингандан кейин масала ҳал этилиши мумкин деяйилаяпти. Лекин муҳожирларнинг аксари ўз пулларига жўнаб кетишга тайёр! Ҳукумат, раҳбарият вазиятни жуда яхши билиб турибди. Оддий лоқайдлик бу, деди Александр Смишляев.\nУ Артём СУВСИГида энг узоқ вақт қолаётган асосан Ўзбекистон ва Афғонистон фуқаролари эканини ҳам айтди.\nСуҳбат сўнгида, ҳуқуқ фаоллари текширувидан кейин очарчилик эълон қилганлар ўз акциясини якунига етказгани ва депортация марказида қолаётган муҳожирлар ҳолати борасида жамоатчилик хабар топишидан умидвор эканини билдирганини маълум қилди.\nОзодлик Артём шаҳридаги Хорижликларни сақлаш марказига вазият юзасидан юборган сўровномасига жавоб олганича йўқ.\nЎз ҳисоботида Жамоатчилик кузатув комиссияси вакиллари вазият ўзгартирилмаса ва депортация кутаётганлар талаблари бажарилмаса, ҳолат янада кескинлашиши мумкинлигидан огоҳлантирди:\n- Тоқати тоғ бўлган тутқунлардан бири қўлларини кесиб ташлаганидан кейин тезда юртига юборилибди. Қолганлар менга “Нима, биз ҳам ватанимизга кетиш учун қўлларимизни кесишимиз керакми?!”, деб сўраб қолди. Биз қўлимиздан келган ёрдамни уларга берамиз, МЧС ёрдамида уларнинг ётоқ жойини тартибга келтиришга уринамиз. Акс ҳолда марказда оммавий тартибсизликлар бўлиши турган гап, дея якунлади “Тинч океан лойиҳаси” ахборот-услубий Маркази директори Александр Смишляев.\nОзодлик Артём СУВСИГидаги вазиятни кузатиб боради.\nРоссия депортация марказларида ойлар давомида қолиб кетаётган меҳнат муҳожирлари тўғрисида олдин ҳам хабар берилган.\nШу йилнинг июль охирида тўрт ойдан буён Ўзбекистонга депортация қилинишини кутган Жўрабек Бобомуродов, марказдаги оғир шароит ва унга тиббий ёрдам кўрсатилмаётгани боис ўз жонига қасд қилган эди.


Алишер Усмонов ‘йилнинг меценати’ - BBC News O'zbek\nРоссиянинг худди шу номдаги ташкилий қўмитаси асли ўзбекистонлик миллиардерни йилнинг маданият ва санъатга ҳомийлик қилувчи бадавлат одами, деб топди.\nХабарларга кўра, мукофот аллақачон Алишер Усмоновга топширилган.\nТақдирлаш маросими эса, IV Халқаро маданият форуми доирасида Санкт-Петербургдаги Россия этнография музейида бўлиб ўтган.\nЎз қарори сабабини изоҳларкан, ташкилий қўмита “Маданият, илм-фан ва спорт” хайрия жамғармаси асосчисининг кўплаб лойиҳаларини алоҳида қайд этиб ўтган.\nУларнинг сирасида улуғ рус шоири Лермонтовнинг болалиги кечган “Тархани” музей-қўриқхонасининг қайта таъмирдан чиқарилиши, таниқли рассомлар ижод намуналарининг қўлга киритилиши ва жамғарма томонидан уюштирилган қатор кўргазмаларни тилга олган.\nБундан ташқари, жамғарманинг айрим машҳур театрлар фаолиятини дастаклаш, Россия Тинчлик жамғармаси билан ҳамкорликда қатор таниқли шахслар хотирасига ҳайкаллар барпо этишда қўшган ҳиссасини ҳам алоҳида таъкидлаб ўтган.\nРоссиянинг қатор нашрлари, ўз ўрнида, Алишер Усмоновнинг хайрияпарварликка оид сўзларидан иқтибос келтиришни ҳам унутишмаган.\n“Хайрияпарварлик тушунчасини мен каби бутун жамият учун ҳам бир жумлада ўз ифодасини топади, у ҳам бўлса - инсонлар яқинларини худди ўзлари каби севишлари керак”, - деб айтган асли ўзбекистонлик миллиардер.\n“Йилнинг меценати” мукофоти Россия Маданият вазирлиги томонидан таъсис этилган ва илк бор ўз соҳибига 2014 йилда топширилган.\nМиллиардер мобил алоқа, медиа ва интернет соҳасидан ташқари Англиянинг етакчи футбол жамоаларидан бири – “Арсенал”нинг ҳам анчагина фоиз ҳиссаларига эгалик қилади.\nБир қанча фойдаланувчилар Усмонов Нобел мукофотини сотиб олгунча, ўша пулларни Россияда юрган муҳожирларга сарфласа яхши эмасми, деган фикрни ҳам билдиришганди.\nАмериканинг нуфузли “Форбс” журнали шу йил бошида Алишер Усмоновнинг бойлигини 14.4 миллиард долларга баҳолаганди.\nАлишер Усмонов Нобел мукофотини эгасига қайтаради


"Кино санъати" журнали нима учун ёпилди? — Sof.uz\nПарвина Омонова 21.10 15:53 184 Колумнистлар\n"Кино санъати" журнали ёпилганини эълон қилди. Афтидан, журнал тарғиботга муносиб ҳисса қўшмаяпти, деб баҳоланган.\nБир томондан тўғри, тарғиботнинг бундан ҳам қулай, ҳаммага маълум осон йўли бор: блогерлар, журналистлар, танқидчилар, ижтимоий тармоқлардаги айрим "фикр бошқарувчилар"ни йиғиб, "ёрдам сўралади", кинолар учун мақолалар буюртма қилинади, фикрлар ОАВда айлантирилади. Яхши ҳақ тайинланади, масала янаям тезроқ ҳал бўлади.\nАслида, бундай ечим (пиар кампаниялар) бугунги кун учун айб ҳам эмас, "яшаш учун кураш".\nЛекин! Бу кинони ўртамиёна режиссёрга бериб, ўрта ё ундан паст савияда ишланган биргина фильмга сарфланадиган 4-5 миллиард маблағни хаспўшлаш учун уюштирилса, бундан ёмони йўқ.\nУндан кейин бундай тарғиботнинг "Ўзбеккино" учун фойдаси бордир, лекин ўзбек кино санъати ривожи учун бир чақалик фойдаси йўқ. Мана шундай тарғиботга хизмат қилмас эди журнал!\nЖурнал энди-энди ривожланаётган профессионал кино танқидчилигимиз учун трамплиндек гап эди. "Нега яхши кино танқидчиларимиз йўқ?" деган саволни беришга ҳаққимиз бўладими кейин? Уни ёпиш эмас, ОАК рўйхатидаги илмий журналлар қаторига қўшиб, янада устида ишлаш керак эди. Биринчидан, ихтисосликни ривожлантириш учун, иккинчидан ҳозир жўяли таҳлиллар, ўринли танқидлар керак миллий кино санъатимизга. Афтидан, бундай нарса "Ўзбеккино"га керак эмас...\nМайли, ҳозир инглиз ёки руслардаги фақат кино санъатига ихтисослашган қатор нашрлар ва улар бажараётган вазифалар ҳақида узундан-узун ёзмайман. Қисқа хулоса: Агар кино санъат даражасига кўтарилиши мақсад қилинган экан, даставвал унда унинг ҳар бир жараёни, субъекти, элементи, деталини ҳеч бўлмаса тушуна оладиган, таҳлил қила оладиган "дидли, савияли аудитория"ни шакллантириш керак. Чунки шундай аудиториянинг ўзи ҳам кино яратувчилари учун яхшигина тарбиячи, йўл кўрсатувчи бўлади.\nАудиториянинг диди кўпинча ўзи кўриб юрган кинолар атрофида айланади. Ёки ижтимоий тармоқни кузатадиган одам биладики, яна "дид" 4-5 та таъсир доирасига эга одамнинг дидидан ҳам келиб чиқиши мумкин. Кўр-кўрона фикрни маъқуллаб, ё у фикрга, ё бу фикрга қўшиладиган, лекин кўриб ўзи хулоса қилолмайдиганлар, ёки кино ҳақида "менга ёқди", "менга ёқмади"дан бошқа нарса айтолмайдиганлар аанчани ташкил қилади. Улар учун ҳам керак эди аввало бундай нашр...\nШундай савияли журналнинг ёпилиши бир соҳада ортга катта қадам. Эсссииз!!\n31.03 17:48 6146\n30.03 21:00 4795\n31.03 19:08 3392\nБугун, 03:23 3257\n31.03 10:50 2680\n20:08 16 Ўзбекистон\n20:06 25 Ўзбекистон\n19:39 27 Жаҳон\n19:38 15 Жаҳон\nБугун, 18:47 170 Ўзбекистон\nБугун, 18:26 269


Дунёдаги илк 146-дюймли MicroLED-телевизори сентябрда сотувга чиқади - Terabayt.Uz\nДунёдаги илк 146-дюймли MicroLED-телевизори сентябрда сотувга чиқади\nCTS 2018 кўргазмасида Samsung компанияси ўзининг “The Wall” (девор) — 146-дюймли 4K телевизорини намойиш қилди. Унда MicroLED технологияси қўлланилган. Аксарият параметрлари бўйича у OLED’ни орқада қолдиради.\nАйни пайтда Samsung ушбу телевизорини келаётган август ойида сотувга чиқариши ҳақида хабарлар тарқалган. Компаниянинг маълум қилишича, келгуси йилдан бошлаб телевизорнинг истеъмол учун янада юпқа версияси сотувга чиқарилади. Унинг қалинлиги 30 мм (80 мм ўрнига), нархи эса кутилганидек, унчалик қиммат эмас.\nЎҚИНГ:QLED-экранли Samsung телевизорларининг нархи маълум бўлди\nMicroLED’нинг пиксели ўзининг нурини таратади, шу боис нур берувчи энди керак бўлмайди. Улар юқори коэффициентли контрастга (10 000:1) эга бўлиб, табиий қора ранг беради, оддий светодиодларга қараганда оз миқдорда электр қувватини истаъмол қилади. Шу билан бирга, Samsung’нинг таъкидлашича, MicroLEDs ноорганик материалларни ишлатишини инобатга оладиган бўлсак, улар OLED-қурилмасига ққараганда узоқ хизмат қилади ва куйиб кетишдан ҳимояланган бўлади. OLED-қурилмаси органик материаллар асосида ишлайди.\nSamsung ўзининг телевизорларига одатда квант светодиод (QLED) технологиясини қўллаб келарди. Энди эса, ушбу техникани LG ва Sony компаниялари мукаммал тарзда ўзлаштириб олган ва Samsung компаниясини изма-из таъқиб этмоқда. Шу боис MicroLED Samsung учун олдинга силжишдаги навбатдаги қадам бўлади. Янги технология базасида ишлаб чиқариладиган илк моделлар бир икки ойдан кейин бозорга чиқарилади.\nЎҚИНГ:Samsung телевизорлар учун голографик технологияни патентлади\n#Samsung #Ақлли телевизор #MicroLED


«Олтин тўп»ни ким олади? Номзодларнинг тўлиқ рўйхати\n22:40 / 09.10.2017\nАввалроқ, 25 нафар футболчининг исми шарифи маълум қилинган эди. Энди уларнинг сафига яна 5 нафар футболчи қўшилди.\nСўнгги бешлик сафидан «ПСЖ» ҳужумчиси Килиан Мбаппе, «Реал» яримҳимоячиси Иско, «Милан» ҳимоячиси Леонардо Бонуччи, «Челси» яримҳимоячиси Эден Азар ва «Реал»ҳужумчиси Криштиану Роналдудан ташкил топган\nАввалроқ номи эълон қилинганлар — Неймар («ПСЖ»), Лука Модрич, Марсело, Серхио Рамос (барчаси – «Реал»), Пауло Дибала («Ювентус»), Нголо Канте («Челси»), Луис Суарес («Барселона»), Филиппе Коутиньо («Ливерпуль»), Ян Облак («Атлетико»), Дрис Мертенс («Наполи»), Кевин де Брюйне («Манчестер Сити»), Давид Де Хеа («Манчестер Юнайтед»), Роберт Левандовски («Бавария»), Ҳарри Кейн («Тоттенҳэм»), Эдин Джеко («Рома»), Антуан Гризманн («Атлетико»), Тони Кроос («Реал»), Жанлуижи Буффон («Ювентус»), Садио Мане («Ливерпуль»), Радамель Фалькао («Монако»), Лионель Месси («Барселона»), Пьер-Эмерик Обамеянг («Боруссия Д), Эдинсон Кавани («ПСЖ»), Матс Ҳуммельс («Бавария»), Карим Бензема («Реал»).\nЭслатиб ўтамиз, 30 нафар футболчидан фақат бир нафари нуфузли совринни қўлга киритади. «Олтин тўп»нинг амалдаги соҳиби «Реал» ва Португалия терма жамоаси ҳужумчиси Криштиану Роналду саналади.


Инглиз тилини ўрганамиз! | «Умид» ИДУМ | Page 2\nadmin 02.01.2017 Инглиз тилини ўрганамиз! Фикр билдирилмаган\nУшбу саҳифа орқали ўзбек, рус ва инглиз тилларида одам танаси ташқи аъзолари қандай номланишини ўрганамиз. Транскрипция инглиз тилидаги сўзларнинг тўғри талаффуз этилишини ўргатса, видеороликлар сўзларни ёд олишга кўмак беради. Ўхшаш мавзуларДарс№1. Инглиз тилини ўрганамиз!Инглиз тилида йил талафузи. Инглиз тилида йиллар…\nadmin 16.11.2016 Инглиз тилини ўрганамиз! Фикр билдирилмаган\n“Инглиз тилини ўрганамиз!” рукни остида инглиз тилини ўрганишга оид қизиқарли мақолаларни бериб боришни давом эттирамиз. Бугунги мақоламиз орқали инглиз тилида йилларнинг ёзилиши ва ўқилиши қоидалари ҳақида батафсил маълумот олишингиз мумкин. Видео рус тилида бўлишига қарамай, мавзуни мустаҳкамлашингизга ёрдам беради деган…\nadmin 04.07.2016 Инглиз тилини ўрганамиз! Фикр билдирилмаган\nadmin 04.06.2016 Инглиз тилини ўрганамиз! Фикр билдирилмаган\n«Хорижий тилларни ўрганамиз!» рукни остида бизнинг азиз фойдаланувчиларимиз учун фойдали мақолаларни бериб боришни давом этамиз. Ушбу саҳифада инглиз тилини ўрганишингиз учун фойдали сайтлар руйхатини тўпладик. Агарда ушбу сайтлар инглиз тилини ўрганишингиз учун оз бўлсада ёрдам берса, демак биз ўз ниятимизга…\nadmin 20.04.2016 Инглиз тилини ўрганамиз!, Фойдали веб сайтлар Фикр билдирилмаган\nУшбу мақола ёрдамида сабзавотларнинг рус ва инглиз тилларида қандай номланиши ҳақида маълумот олишингиз мумкин. Инглиз тилини яхшироқ ўрганаман десангиз сўзларнинг талаффузига, хусусан транскрипциясига кўпроқ эътибор беринг. Видеоролик ва расм эса маълумотларни мустаҳкамлашингизга ёрдам беради. Ўхшаш мавзуларОлимпия ўйинлари ҳақида нималар биламиз?Кимёвий…\nadmin 13.04.2016 Инглиз тилини ўрганамиз! Фикр билдирилмаган\nУшбу мақола ёрдамида техника ва транспорт воситаларнинг рус ва инглиз тилларида қандай номланиши ҳақида маълумот олишингиз мумкин. Видеоролик ва расм эса маълумотларни мустаҳкамлашингизга ёрдам беради. Ўхшаш мавзуларОИТС – нима дегани? (видео)Миллий кураш атамалари ва қоидалари ҳақида нима биламиз? (видео)Машҳурлар ҳаёти:…\nadmin 30.03.2016 Инглиз тилини ўрганамиз! Фикр билдирилмаган


АДИЗ РАЖАБОВ: ОИЛАВИЙ МАСАЛАЛАР БЎЙИЧА ЖАҲОН ЧЕМПИОНИ ЭМАСМАН! 20.04.2012 07:39\nЎзбек киносига ҳар йили қанчалаб ёшлар ҳақиқий актёр бўлиш орзусида кириб келадилар. Лекин, улардан, ҳақиқий истеъдод эгаларигина эл назарига тушиб, ўзбек киносида ўз ўрнини топиб, таниқли актёр бўла оладилар. "Диллашув" саҳифасининг бугунги меҳмони, кўплаб фильмларда турли характерга эга қаҳрамонлар ролларини ижро этиб келаётган, ўзбек киносида ўз ўрнига эга актёр Адиз Ражабов.\nАдиз Ражабов 1984 йил туғилган.\nОилада 4 та фарзанднинг иккинчиси. Онасининг исми Шоира, отасининг исми Назрулло. Акаси Лазиз, сўнг Адиз, Зарина, Асрор.\nТошкент Давлат Санъат институтини тамомлаган.\nИлк дебют фильми "Наҳотки сен"\nКўплаб фильмларда суратга тушган ва суратга тушиб келмоқда.\n- Сиз шу кунларда кинода бош роллардан ташқари, иккинчи даражали ва эпизодик ролларни ҳам ижро этиб келмоқдасиз. Баъзи ёш актёрлар бош ролни ижро этгандан кейин, иккинчи даражали ва эпизодик ролларни ижро этишни исташмайди ва кўпинча рад этишади. Сиз-чи, бош роллардан кейин, кичик ролларга ўтиб қолишдан қўрқмайсизми?\n- Кўпчилик ролда катта-кичиклик йўқ, деб айтади, бундоқ олиб қараганда, ҳақиқатдан ҳам шундай. Инсоннинг ўзига боғлиқ. Ўша кичкинагина ролни, масалан эсда қоларли қилиб ижро қилишингиз, яъни, ўзингиз сценарийдан ташқарига чиқиб, лекин сценарийни бузмаган ҳолда бойитишингиз мумкин! Бу ўзингизга боғлиқ. Шунинг учун, "иккинчи даражали" ёки "эпизодик", бу менимча, шунчаки сўзлар, деб ўйлайман.\n- Мисол учун, қандай ролни умуман ижро қилмаган бўлардингиз?\n- Қандай роль? (ўйланиб) Бир нарса дейиш қийин. Масалан актёр бўлгандан кейин, ҳар хил ролларда чиқиши ва қанақадир инсонларга ўрнак бўлиши керак! Масалан, ёмон томонлама чиқса, энг бир қабиҳ ёмон инсон ролини ўйнаса ҳам, бошқалар шуни кўриб, "шунақа инсон бўлмаслик керак", деган фикрга бориши керак. Шунинг учун, ҳозир билмадим, қандай роль? (қатъий) Албатта ўзбекчилигимизга тўғри келмайдиган бир қанақадир роллар бўлса, албатта ўйнашдан бош тортсам керак!\n- Шу кунгача ижро этган ролларингиз ичида, "шу ролни бекор ўйнабман" деган ролингиз ҳам борми ва буни очиқ айта оласизми?\n- Энди, шу кунгача ижро этиб бўлган ролларимга келсак, (ўйланиб) биласизми, баъзи бир-иккита ролларимни ўша пайт ижро этилгач, премьерадан кейин, "бекор ўйнабман шу ролни" деган фикрлар ҳам бўлган. Лекин, қайси роль эканлигини айтмайман. Аммо, озгина муддат, бир-икки, уч йил ўтгандан кейин, инсон бир бошқача фикрлашни бошлар экан ва ҳаётнинг қайсидир даврида бўлган фильмлар ҳам, нимадирларгадир туртки бўлганлигини тушунар экан. Масалан, қанақадир таниш орттирганман, ўзимга ёки ижодимга, плюс тарафлари бўлган. Ўша пайт буни тушунмагандирман, ҳозирги пайтда эса ўшаларни ўйлаб, анализ қилдим-ки, ҳақиқатдан ўша пайтда, ўша роль бўлгани, ҳаётимга ва ижодимга плюс бўлган. Шу сабаб ҳам, ҳаётда бўлган нарсадан, ўтмишдан афсусланмаслик керак, деб айтилади-ку. Ҳар бир нарса, бизга дарс беради. Ҳеч нарса, шунчаки содир бўлмайди!\n- Масалан, "Пойқадам" фильмидаги ролингиздан нима олдим деб ўйлайсиз? Ролларимнинг ҳар бири қанақадир плюс бўлган, деб айтяпсиз-ку.\n- (ўйланиб) "Пойқадам" фильмидаги роль, (ўйланиб) тўғри шедевер ҳам, ҳеч қандай бошқача ҳам эмас. Ҳозирги пайтдаги, ўзининг йўлида юрган бола. Лекин, (ўйланиб) масалан, ўша пайт ҳам мен шу рол учун, меҳнат қилганман, асаб кетган. Шу сабабли, бу нарсани шунчаки кетди деб, айта олмайсиз-ку. Ҳеч қачон, бундай деб айта олмайсиз! Келинг, ўша роль омадсиз бўлсин. Масалан, қилган ишингиз ёки ҳаракат, сизга бир наф келтирмаган ҳам бўлсин. Лекин, бир грамм бўлса ҳам, барибир наф келтирган! Масалан, тажриба томонлама, умуман ҳаётдаги тажриба!\n- Ҳеч касбингиздан чарчаб кетган ҳолат ҳам бўлганми?\n- (ўйланиб) Ҳар хил вазият бўлади. Инсонни жонига ҳам тегиб кетиши мумкин, лекин, бу секундда бўлиб ўтадиган хаёл! Келадию (жилмайиб), қандай тез келган бўлса, шундай тез кетади! Чунки, инсон ўзи яхши кўрган касб билан шуғулланиши ва бундан мароқ олиш, завқланиш! Шундан бошқа инсонлар ҳам завқланяпти, ёки фойда келтиряпти, бу йиллар давомида келадиган тушунча, менимча. Шу сабаб, ундай хаёллар, бир зумлик, келади-кетади!\n- Актёрликдан ташқари ҳам, бир неча касб билан шуғулланганлигингиз ҳақида айтгансиз, қайси касб қўлимдан келмайди деб ўйлайсиз?\n- Инсон шунақа бир мавжудотки, ҳар бир нарсага кўнади ва кўникади, адаптация ҳосил қилади. Ўша сабаб, билмадим, энди ҳаётда қанақа бўлар экан? Кўрамиз. Кўп касбни қилганмиз. Қила олмайдиган ишим программист бўла олмасам керак, чунки (кулиб) алгебра каби, бир аниқ фанлардан, унча яхши эмасман (кулади).\n- Томошабинлар тарафидан ҳам, ролларингиз ҳақида фикрлар эшитганмисиз ва бунга қандай қарайсиз?\n- (ўйланиб) Мисол учун, ""Қалб кўзи" фильмидаги ролингиз жуда ҳам яхши, ҳақиқатдан қийналган икки ўт орасида қолиб кетган бола", деди кимдир. Яна кимдир эса, бу ролни "ёмон" деди. "Бу ролни бекор ўйнабсан, ёмон бўлибсан" деди. Инсонлар тушунчаси ҳам ҳар хил.\n- Ўзингиз ижро этишни орзу қилиб, ижро этган ролингиз ҳам бўлганми?\n- (узоқ ўйланиб, кулиб) Жуда ҳам қийин савол! Йўқ, ҳозиргача бундай бўлмади, лекин бир нарсани айтмоқчиман, режиссёр Ёлқин Тўйчиевнинг "Дунё" фильмида ўйнадим. Менимча, ундаги ролим, умуман актёр орзу қиладиган роль деса ҳам бўлади. Умуман нимаси билан? Ўзининг берилган вазиятлари билан, орзуга ўзини тортади... Фильмда, қаҳрамоним, ҳар хил вазиятларга тушади, актёрлик маҳорати ҳам, юмор томонлама ҳам, драмага ҳам тортиб кетади. Умуман ҳолатдан, ҳолатга ўтишлари жуда ҳам кўп! Шунга масалан, шу ролни ҳам айтса бўлади.\n- Сиз кутаётган роль қандай бўлиши мумкин?\n- Олдин ҳам айтганман, тарихий фильмда рол ижро этиш, негаки ўша даврдаги каби костюмлар, қанақадир ўша давр тарихидаги инсоннинг ролини, персонажи берилса. Ўша персонажни ўрганиб, китобларни очиб, қанақа инсон бўлганлиги, нимани яхши кўрган, қайси фан томонлама кучли бўлган, ҳаммасини ўргансам. Шунақа роль бўлса, мазза бўлса керак, завқ берса керак!\n- Айтдингиз-ки, тарихий роль бўлганда, тайёргарлик кўрган бўлардим деб. Айтинг-чи, ҳозирги пайтдаги замонавий ролларингизга ҳам тайёргарлик кўрасизми?\n- Албатта! Замонавий ролларга ҳам тайёргарлик кўрмасдан иложи йўқ. (жилмайиб) Масалан, қанақадир роль берилди, ҳозир айтаман қайси роль, (ўйланиб) масалан, "Уқубат" фильмида, чет давлатга бориб қийналган бола образи! У болани мен қанақа қилиб ўйнайман? Масалан, мен у ерга бормаганман, у ерда бўлмаганман, қулликка тушмаганман. Шунда, мен шундай инсонлар, яъни ўша ерларга бориб қийналган, қочиб кетган, қанақадир ногирон бўлиб келган, жароҳат олиб қайтган инсонлар билан бориб гаплашдим. Улар у ерда қандай яшаган, нима еган? Уларга қандай зулм ўтказилган? Нима деб хақорат қилишган? Улар қандай қилиб қочиб кетишган? Ўша қочаётган пайтида юраги қандай урган? Ҳар бир нарсаси ҳақида гаплашиб билиб оласиз, мулоқотда бўласиз. Мана шундай тайёргарлик! Ўзингизга нисбатан, ҳақиқий эмоциональ! Энди, у "Уқубат" фильмида жуда ҳам ундай кўп қийналганлиги билинмайди. Масалан, ёмғир ёғиб турган жойини, декабрь ойида суратга олганмиз. Бир қийналган жойим шу бўлган, чунки декабрь ойида, муздек сувни устингиздан қуйишяпти. Кўчадасиз, умуман, муздек сув ичингизгача кириб кетди, ҳамма нарса ҳўл. Энди ўша одамларни таассавур қилаверинг. Биз фильм суратга олаяпмиз, у одамлар бўлса, шундай вазиятда ҳақиқатдан ҳам ишлаган, бизларга "стоп" деса, иссиқ хонага кирамиз. У одамлар бўлса, бундан баттар аҳволда бўлишган. Мен ўша одамлар билан гаплашиб, уларнинг ҳолатини ўрганганман. Ҳар бир ролга нисбатан, шундай ёндошаман. Масалан яқинда, режиссёр Акбар Бектурдиевнинг "Салом севги, хайр севги" фильмида ўйнадим. Қаҳрамоним аутизм касаллигига чалинган инсон. Бу касалликка чалинганларни кўргандим. Шу ҳақида ўқидим, интернетдан қидирдим. Шу касалликка чалинган беморларни бориб кузатдим. Масалан, бу жуда ҳам жиддий мавзу! Бунга шунчаки ёндошиб бўлмайди! Масалан, уларнинг фақат ҳаракатинигина эмас, мисол учун ҳаракатни ҳам қилиш мумкин. Умуман, уларнинг ички ҳолати қандай? Жим турган вақтида, кўзида нима бўлади? Улар ичида қандай ўйлайди? Тўғри, масалан, бизлардек ўйламаса ҳам, балки ўша одамлар биздан юксак, бир нарсаларни ўйлар. Шу томонлама ўқидим, кузатдим. Мен ҳоҳлардим-ки, бу ролдаги инсонга шунчаки ачиниш ҳисси билан қараш керак эмас. Ачиниш керак эмас, ўзимга-ўзим берган биринчи вазифам, бу инсонни ички дунёсини одамлар кўрсин! Бу инсонни севгига нисбатан муносабати қандай, унинг ўша биринчи марта ўша севгини ҳис қилгандаги ҳолати, унинг юрагидаги туйғулар қандай? Шу нарсаларни кўрсатмоқчи бўлдим! Ўргандим. Тайёрландим!\n- Бир хиллар касалга чалинганларни, ёки у-бу нарса содир бўладиган ролларни ўйнашга ирим қилишади ёки ҳоҳлашмайди. Сизда-чи, шундай ҳолатлар бўлмадими, масалан, аутизм касаллигига чалинган инсон ролини ўйнашга?\n- (ўйланиб) Менда тўғриси бўлмади.\n- Кейин одамлар бу ролимдан кулиб юрадилар, мисол учун, бу роль ҳамма ролларимни босиб кетади, рейтингга ҳам таъсир кўрсатиши мумкин, деган фикр-чи?\n- Йўқ. Унақа эмас! (самимий) Масалан, тўғри одам рейтингни ўйлаши керак, бошқа ҳолатларни ҳам ўйлаши керак. Лекин, асосий нарса, барибир ижод! Мени ҳаётимда бу янгилик, масалан бир нарса янгилик бўлгандан кейин, одам ўша нарсага бир бошқача ёндошади. Энди бошида қўрқув бўлди, "бу қандай бўларкин" деган нарса бўлди. Лекин, режиссёр Акбар Бектурдиев билан гаплашганимиздан кейин тушундим-ки, Худо ҳоҳласа, бунга кучимиз етади. Масалан, у ҳам қанақадир кўмаклашди. Лекин, ундай "бошқа ролларимни босиб кетади" деган хаёл бўлгани йўқ. Бу нарса, менга ёқдими, демак қилиш керак.\n- Қўрқув дедингиз, қай томонлама қўрқув, ижро эта олармиканман деган ёки ...\n- Қўрқув, айнан ўша инсонларни физик томонлама аниқ кўрсатиб бериш, ўша томонлама қўрқув бўлди.\n- Сиз режиссёр Ёлқин Тўйчиевнинг "Дунё" фильмидан сўнг, дебютант режиссёр Отабек Мирзахоловнинг "Зулм" картинасида суратга тушдингиз. Кўпчилик машҳур инсонлар, негадир дебютант режиссёрлик ишларида суратга тушишга қўрқишади?\n- Тўғри айтдингиз, (кулиброқ) ҳақиқатдан ҳам қўрқишади. (жиддий) Биринчидан, бу инсонни, мен жуда ҳам яхши биламан. Битта нарсани айтаман, сценарийни ўқиб чиққач, ўзимнинг линиямни кўрганимдан кейин, ёқди. Биринчидан, бу салбий образ. Ҳақиқатдан ҳам салбий, лекин мен ўша салбийликка, охирида озгина виждон қўшдим. Ўша озгина бўлса ҳам, нигоҳида, эмоциясида билинсин-ки, бу қаҳрамоним ҳам қилган ишидан пушаймон. Озгина ўша қилган ишидан, виждони қийналганлигини бердим. (кулиб) Озгина, кўп эмас. Чунки, кўп берса, ўзгариб қолади. Энди сценарийда фақат салбий эди, бу нарсани ўзимдан қўшганим, озгина ўзгариш бўлди. Охирги пайтларда бундай даражадаги салбий роль ижро қилмаган эдим. Ўша салбий томони бўлганига, ўзимга жуда ҳам ёқди. Ҳеч қўрқмадим ҳам, чунки менга берилган ишни тўлақонли биламан, кучим етади ва кучим етган нарсага ёпишаман. Кучим етмаса, ўша ишга ҳеч қачон қўл урмайман. Роль яхши бўлгани учун ҳам, роль кўпроқ ёқиб кетди ва туртки бўлди.\n- Демак, бу салбий ролингиз билан ҳам томошабинга нимадир яхши нарса етказиб бермоқчисиз?\n- Менимча, бу ролимни кўриб, бир ёмон гаплар гапириб (кулиб) "башараси қурсин, мана шу болани" деб чиқиб кетишса, катта бир комплимент бўлса керак. Шу ролни кўриб, томошабинларга шундай таъсир қилса! Масалан, шундай оилалар ҳам бор, шунақа куёвлар ҳам бор, шундай бир зулм қиладиган инсонлар ҳам бор. Шундай қайноналар ҳам бор, кимдир кўриб, масалан ўзига хулоса қилар. Барибир, ҳеч нарса шунчаки ўйналмайди. Барибир, ниманидир етказиб бериш керак. Қанчалик? Ҳозирги пайтга келиб, "тарбиявий аҳамиятга эга" деган нарсангизга, одамларнинг энсаси қотади-де. Нимага энса қотириши керак? Ахир, тарбиявий аҳамияти бўлиши керак! Масалан, роль бўлгандан кейин одамларга, фақат шунчаки бир ўзингизни ҳуснингизни ёки ҳаракатларингизни, чиройли тарафларингизни кўрсатиш эмас! Ролингиз орқали бир нарса бериш керак, назаримда. Ўшани одамлар кўриб, "ўша ану қўшним шунақа эди, ёки мана бу танишим шундай эди", деб, кимдир ҳаётдаги одамни таниса, ёки ўзини таниб қолса, ичида, "вой нима қилиб юрибман, ахир бу ўзимни ҳаётим-ку" деб, кимгадир яхши тарафга ўзгаришига сабаб бўлса, менимча, энг катта ютуқ тарафи, шу бўлса керак.\n- Режиссёрни сизни бу ролга танлаганини сабаби, нимада бўлди деб ўйлайсиз? Ижро маҳоратингиз учунми, ёки ташқи кўринишингиз учунми? Кўпинча салбий инсонларни ташқи кўриниши ҳам хунук қилиб тасвирлашарди. Сиз эса, ташқи кўриниши чиройли, лекин қалб дунёси хунук образ яратдингизми?\n- Тўғриси, бу ҳақида ўйламадим. Тўғриси савол берганингиздан кейин, ҳозир ўйланиб қолдим. Балки, бундан олдинги йиллар ўйнаган салбий образларимни кўриб, шу нарсани балки эплар, деб мени таклиф қилишгандир? Билмадим. Бу саволга нима деб жавоб беришни ҳам ҳозир билмаяпман. Бу фильмда бу инсоннинг салбийлиги яширилиб ўтирилмайди. Масалан, бошқа фильмларда "интрига" берилади, яхши бола бўлиб туради, кейин ўзгаради. Ёмонлиги ичида ва тўйдан кейин, ёки бошқа пайт билинади. Бу эса, бошидан очиқ-ойдин шундай бола бўлади! Ўша қиз билан тўйдан олдин суҳбат бўлади, (ролга кириб, ҳолат билан) "Мана шунақа-шунақа! Оталаримиз бизнинг ҳаётимизни бирга бўлишини исташяпти, менга бўлса фарқи йўқ. Чунки, мен сен билан ҳам, ёки бошқаси билан ҳам яшаб кетавераман, характерим, феъл-атворим шунақа" дейди. У бошидан феъл-атвори қанақа эканлигини, ҳеч қачон яширмайди! Шу нарсаларни билиб ҳам, барибир қиз унга турмушга чиқади.\n- Сиз рад этган ролингизни, бошқа актёр ўйнагач, сўнг сиз буни кўриб афсусланганмисиз? Шундай ҳолат бўлганми?\n- Йўқ, афсусланмаганман. Чунки, кўрганман-ки ўша актёр, ўша ролни маромига етказиб ўйнаган. Мен шу нарсага ишонаман-ки, ҳар бир инсоннинг ўз ўрни бор! Ҳар бир роль кимгадир тегишли! Шу сабаб, бир ролга, агар рад этадиган даражада бўлса, барибир етти ўйлаб, бир рад жавоби бераман. Ҳар томонлама ўйлаб кўргач! Масалан, премьерада бунақа ҳолат бўлган, борганимда кўрганман, ўша актёр ҳақиқатдан ўша ролни яхши ўйнаган, ролга ҳам мос тушган. Бундай ҳолат кўп бўлган, шу сабабли бирортасини мисол қилиб айта олмайман. (кулади)\n- Фильмда суратга тушишдан олдин, режиссёрларга бирор-бир талаб қўйганмисиз?\n- (ўйланиб) Йўқ. Менимча, ҳали режиссёрларга унақа талаб қўядиган даражага етганим йўқ. (жилмайиб)\n- Бирор-бир саҳнани ижро этмайман, деб эътироз билдирмаганмисиз?\n- Йўқ, ундай бўлмаган. Бир-иккита саҳналарга нисбатан озгина эътирозлар бўлган ва бу нарсалар биргаликда ўз ечимини топган.\n- Сиз кўплаб режиссёрлар билан ишлагансиз. Қайси режиссёрни "задача" яъни топшириқ бериши зўр, ролни яхши тушунтириб бера олади, деб ҳисоблайсиз?\n- (ўйланиб) Задача бериши? Бу режиссёр Ёлқин ака Тўйчиевга тўғри келади! Бу шунчаки, кўп айтиляпти. Ҳақиқатдан "задача"ни бошқача беради. Тўғри ва ортиқча гап сўзсиз беради. Керак бўлса, эмоцияни ҳам, кўзида кўрсатиб беради. Шундан тушунасиз! Ҳатто, шундай режиссёрлар бор, бировнинг олдида ўзини кўрсатиб, бақир-чақир қилиб, режиссёрлигини кўрсатгиси келади. Ёлқин ака эса, тинчгина олдингизга келиб, икки оғиз сўз билан, ҳозирги айтган товушидан ҳам пастроқ гапиради. Балки, шунақа тушунтириб беради. Шу инсон билан ишлаш қулай! Режиссёр Акбар Бектурдиев билан ҳам ишлаш қулай, мазза қилиб ишлаймиз. Жуда ҳам кўпчилик, яна ким? (ўйланиб) Яқин орада, янги режиссёрлар билан биринчи гал ишлаганим учун, улар ҳақида ҳеч нима дея олмайман.\n- Ҳозирги кунда кўплаб фильмларда суратга тушаяпсиз, баъзиларида ролларингиз, ҳатто кийим ва кўринишингизгача, бир-бирига ўхшаб қолаяпти. Томошабинлар "вой, яна шу Адиз" дейишларидан, қўрқмайсизми?\n- (самимий) Бу нарса ҳам тўғри, барибир одамларнинг фикрига қараш ҳам керак. Ўша одамлар учун ишлайсиз, фақат ўзингиз учун эмас. (кулиб) Қилаётган ишларингизни олиб, ўзингизнинг уйингизга қўймайсиз-ку. Шу омма кўрсин дейсиз, бу бор нарса. (узоқ ўйланиб, жилмайиб) Мана бунақа нарса, одамлар ҳам ҳар хил айтади. Тўрт томонга тортади. Шу сабаб, уларнинг айтаётган ишларини, қайси бирини айтганини қиласиз? Мисол учун, мен ҳаракат қиламан. Лекин, бир мени ҳаракатим билан кинода ҳеч нима бўлмайди-де. Масалан, ҳатто баъзи фильмларда костюмёр бўлмайди. (кулиб) Лекин, у қайси фильм эканлигини айтмайман. Ҳамма костюмлар ўзингиздан бўлади, "мана бу жойида мана бунақа кийим киясиз, мана бу жойида, мана буни кийинг", деб ҳеч ким олиб келмайди. Ўзингиз қайси костюм қайси пайтда кийилганлигини, эслаб қолишингиз керак! Бундоқ олиб қараса, бу қанақадир майда нарса. Ўқиётган одамга, қанақа кўриниши мумкин? Лекин, актёр учун бу ортиқча, керак бўлмаган нагрузка, юк! Бу ролингизга халақит беради. Бундоқ олиб қаралганда, бу менинг вазифам эмас! Менга бериладиган вазифа, персонаж, ҳолат, қайси жойида қандай реакция қилиш! Лекин, костюм, (кулиб) бу менинг ишим эмас! Баъзи, фильмларда бу сизни ишингиз бўлмагандан кейин, костюмларга иккинчи даражали қарайсиз-да. Масалан, баъзида гримёр ҳам бўлмайди. Қанақа қилиб ишлайсиз? Ўзи менга унақа кўп грим ҳам шарт эмас. Мен тональный билан, мураккаб грим қилиб, чиқмайман. Лекин, костюмёр бўлмаса, барибир охирида менга минус. (кулади) Чунки, ўша фильмда мени юзим чиқади, мен қандай кийинган бўлсам, шундай кўриниш чиқади. Шунақа вазиятлар бўлади, костюмни ҳам мен ўзим танлашим керак. Мия шишиб кетади, қайси бирини ўйлайсиз?\n- Сизни театрга таклиф қилишса, роль ижро этишингиз мумкинми?\n- Театр бу катта мавзу, чунки кўпчилик театрга борасизми, ишлаш ниятингиз борми дейди. Билмадим, ҳозирча театрни ўйлаганим йўқ. Лекин, олдин институтни битирганимдан кейин, жуда ҳам, озгина муддат, икки ойча, Абдулла Қаҳҳор номидаги сатира театрида ишлаганман. 2005 йилда институтни битирган бўлсам, шу 2005-2006 йиллар эди. (ўйланиб) Театр яхши. Балки, шундай инсонлар бор, театр учун чиқарилган. Шундай инсонлар бор, театр ва кино учун чиқарилган. Яна кимдир, фақат кино учун чиқарилган. Билмадим, балки мен ҳозир нотўғри гапираётгандирман. Беш йилдан кейин, балки театрга бориш ниятим туғилиб қолар? Ҳозирча, ҳеч нарса дея олмайман.\n- Баъзилар, театрдагилар кинода суратга туша олмайди, ёки аксинча кинодагилар театрда роль ижро эта олмайди, деган фикрга қанақа қарайсиз?\n- Менимча, театрни ҳам кинони ҳам ўзига яраша қийин жиҳатлари бор. Театр жонли мулоқот. Инсонларни кўриб турасиз. Шуниси билан ҳам, бир қийин бўлгани билан, жонли мулоқотда осонроқ кечар, деб ўйлайман. Театрда, масалан мана бунақа бир бошланди, бошидан бошлаб, охиригача олиб кетаверасиз. Эмоция ҳам, ўшанга қараб, тепага чиқаверади ёки пастга тушаверади. Ёки жаҳлингиз чиқади, ёки яна ҳолатингиз ўзгаради. Кинода бўлса, тап эпиб бугун келасиз, бугун съёмканинг биринчи куни бўлса, дейлик, ўртасидан олинади. Сиз ўртасидан бошини ўйнамайсиз-ку, ролни ҳам ўртасидан бошлайсиз. Кейин, охирги съёмка кунида, ролнинг бошини ўйнаб берасиз. Шу томонлама қийин. Эмоцияни бир деганда мингга кўтариб, ўтган яъни ортингизда бўлганларни, ўтгандек қилиб, ижро қилиб беришингиз керак. Менимча, бу ҳам қийин. Ўша вақт қилиб беришингиз керак. Ваҳоланки, театрда сиз ўша ҳолатга етиб келасиз, секин пишиб-пишиб, бир қайнайсиз.\n- Бугунги кундаги замонавий ўзбек киносига муносабатингиз?\n- Мен замонавий ўзбек киносида бўлганимдан жуда ҳам хурсандман. Ҳозир, балки бир хиллар айтар, эй бўлар деб! Лекин, барибир вақт ўтиб, ҳозирги олинаётган фильмлардан жуда борса биттаси, ёки иккитаси кўрилар ўша пайт. Ўша пайт, шу фильмлар, биз ҳам бўлармиз. Бу ҳам бир тарих. Ҳозирги олинаётган нарсалар ҳам, тарих. Лекин, ҳаммаси ҳам эмас, албатта.\n- Қачон ўзингизнинг машҳурлигингизни сезгансиз? Ҳис қилгансиз?\n- Машҳурлик... (ўйланиб) "Наҳотки сен" фильмидан кейин...\n- Машҳурлик сиз учун нима?\n- Машҳурлик, мен учун бир томондан, қанақадир ҳаёт мазмуни. Бир томондан эса сизни бевосита касбингизнинг 50 фоизини эгаллаб турадиган нарса. Яна бир томондан эса, кўп нарсадан маҳрум қиладиган (ўйланиб), нима дейди..., шунчаки инсон бўлишингиздан маҳрум қиладиган, яна бир томони сиздан катта бир масъулият талаб этадиган нарса. Буни 2-3 та сўз билан ифодалаб бериб бўлмайди. Машҳурлик масъулияти, деганда умуман, масалан, кўчада юрганингизда ҳам, бошқа пайтда ҳам, ҳаётда ҳам, масъулият бор. Касбга масъулият, сизда барибир катта бўлади!\n- Ҳозир машҳурлик қайсидир маънода, ҳаёт мазмуни деб айтдингиз...\n- Энди, қанақа? Ишимнинг мазмуни. Барибир шу нарсада, яъни машҳурликни ҳам, ишимни давом эттиришда, бир фойдаси бор.\n- Машҳурлик сизни нималардан маҳрум қилди?\n- (самимий) Машҳурлик ҳаммада бўлганидек, шу кўчада бемалол юришдан... (кулиб) Метрога тушишдан...\n- Машҳурлигингиз ҳалақит берган пайтлар ҳам бўлганми?\n- Кўп бўлган бунақа пайтлар. Бу ҳақида тўлиқ айтмайман. Лекин, бўлган.\n- Вақт ўтиб, режиссёрликка ҳам қўл уришингиз мумкинми?\n- Вақт ўтиб, балки... Ниятим бор. Фильм суратга олсам, асосийси, драма бўлади. Драма, инсоннинг ички кечинмалари, ҳаёти. Ҳаётда кўзга кўринмайдиган шундай инсонлар борки, кўзга кўринмайди, лекин шу инсонларнинг ҳам дарди бор, ҳамда жамиятга ҳам катта фойда келтирадиган томонлари ҳам бор. Лекин, улар кўзга кўринмайди.\n-Касбингизни сизнинг характерингизга мос бўлмаган, тўғри келмайдиган тарафлари ҳам борми?\n- Ҳа, ҳаётда ўзи характер тарафлама, мен босиқман. Жуда унақа мулоқотга ҳам кўп киришмайман. Энди ҳалақит берадиган томони шу, масалан, кўришади, танишади. Машҳур бўлганингиздан кейин, ҳаммага кулиб гапиришингиз, чиройли гапиришингиз керак.\n- Хонандаликда ҳам, сизни клиплар билан бирга, кўришимиз мумкинми?\n- Ҳозирча билмадим. (Жилмайиб) Балки, ўзим учун куйлашим мумкин. Инсон, агар кучи етса, тажрибаси етса шунга, чиройли ижро эта олса, айтиш керак. Клип олдиришга келсак, (кулиб) ҳали умуман, биринчидан қўшиқнинг ўзи йўқ. (кулади)\n- Ўзи биринчи марта қачон қўшиқ куйлагансиз?\n- Биринчи марта, Бухорода (ўйланиб) мактабда ўқиётганимда, 1998 йил қўшиқ ижро этганман. Бу "Шаҳзод" гуруҳининг "Онажон" қўшиғи бўлган. (озгина хиргойи қилиб беради)\n- Вокал билан шуғулланганмисиз?\n- Вокал билан институт пайтида шуғулланганман.\n- Ҳа, бўлган мактаб пайтларда.\n- Сиз бахтни қандай таассавур қиласиз?\n- (Узоқ ўйланиб) Бахт деганда, менимча ишидан завқланишни. Яхши кўрган иши билан шуғулланиш, ҳамиша уйга талпиниш, уйида кимдир кутаётганлигини билиш!\n- Орзуйингиздаги рафиқа қандай бўлиши керак?\n- Орзуйимдаги рафиқа... (ўйланиб) яхши аёл бўлса, бўлди. (ўйланиб) Энди ҳар бир эркакка ҳам яхши кўрадиган, уйим- жойим дейдиган... Қўли ширин, пазанда бўлсин.\n- Сизнинг-ча, севиб турмуш қурган яхшими, ёки ота-она орқали, совчилар топганига уйланган яхшими?\n- Севиб уйланган яхши! Севиб ўйланардим.\n- Мисол учун, ота-она, совчи орқали турмуш қуриб, рафиқаси билан фақат ота-онаси учун, ёқтирмаса ҳам бирга яшаётганларга фикрингиз? Масалан, сизнингча шулар тўғри қилишадими?\n- (кулади) Билмадим... (кулади) Мен бир оилавий масалалар бўйича жуда бир жаҳон чемпиони эмасман. (кулади) Ўшанга мен ҳеч нима дея олмайман. Ҳар бир инсон ўз ҳаётини ўзи ўйлаб, ҳал қилиши керак. Ҳар бир оилада, вазият ҳар хил, ўшанга мен билмадим.(кулади)\n- Ишлайдиган аёлларга муносабатингиз?\n- Муносабатим жуда ҳам яхши. Лекин, биринчи галда уйини десин! Биринчи навбатда уйини тинч-хотиржам қилиб, кейин бемалол. Менимча, барибир ишлагани яхши! Агар ўзига тўғри бўлса, ишлашни ҳеч ҳам ёмон жойи йўқ. Қайтанга ишласа, дунё қараши, яхши бўлади. Эри билан гаплашгани, бошқа мавзулар ҳам бўлади.\n- Бир хиллар эса, "аёл киши ишламай уйда ўтиргани яхши" деб айтишади. Сиз рафиқангизга, ишлашга рухсат берармидингиз?\n- Йўқ, мен ундай фикрга қўшилмайман. Мен рафиқамни ишлашига рухсат берардим.\n- Агар шоубизнес соҳасида ишласа-чи, ёки шу соҳада ишлашига-чи?\n- Бу нарсага мен, кўна олмайман. Чунки, биринчи галда, мен жуда ҳам рашкчиман! Оилада рашкчи бўлса ҳам, ортиқча жанжал-де...\n- Сиз ўзингиз, аёлларга, аёл кишига қайси касб муносиб деб биласиз?\n- Кучи қайси касбга етса! (кулади)\n- Ҳаётда энг яқин инсонингиз?\n- Яқин инсонлар кўп. Ота-она, ака-укалар, дўстлар.\n- Отангиздан сизга қайси хислатлар ўтган деб ўйлайсиз? Онангиздан-чи?\nОтамдан босиқлик, бир ноҳақлик бўлганда жим ўтирмаслик, отамдан ўтган. Онамдан кўнгли бўшлик, кўнгилчанлик.\n- Сизни ота-онангизга ёқмаган ролларингиз ҳам бўлганми?\n- Бўлган. (ўйланиб) Масалан, "Бўрилар" фильмида бўлган. Шу ролим ота-онамга ёқмаган. Шу ёмонларни ўйнасам, кўп ёқмайди (кулади). "Бекор ўйнабсан болам, нима қилардинг" дейдилар. Энди улар она-де, масалан фильмда пичоқлаб кетишади, томдан тушиб кетади, шу нарсаларни кўриб, кино бўлса ҳам, шу нарсаларга хавотир оладилар.\n- Ҳозирги кино сизга нима бера олдию, сиз кинога нима бера олдингиз?\n- Ҳозирги кино, биринчи навбатда, мен ўзимни актёр сифатида кўрсата олишимга ёрдам берди! Бу нарса ҳамиша бўлган, ҳамиша ҳам зўр кинолар чиқмаган. Лекин, ҳозирги пайтда олинаётган фильмларнинг ичида ҳам, яхшилари бор, деб ўйлайман. Битта-иккита бўлса ҳам, албатта. Элакдан ўтгани ўтади. Бу давр ҳам ўтиб, менимча мана анча ёшларимиз чиқяпти, янги пайт, янги давр келар. Умуман, бошқача фильмлар олиш даври. Лекин, ҳозирги пайтда ҳам, менимча ёмон эмас! Энди, мен кинога нима бера олдим? (ўйланиб, самимий) Бу мақтанишга ўтиб кетиб қолади-де. Нима бера олдим? Ўзимнинг ролларимни бера олдим. Масалан, кино бўлмаса, мени ролларим ҳам бўлмасди. Мени ўзим ҳам бўлмасдим. Шу сабаб, кўпроқ кино менга берди.\n- Ҳозирги кунда кинога яна нима керак деб ўйлайсиз?\n- Менимча, ҳозирги пайтда, кинога янги актёрлар керак, деб ўйлайман. Янги қиёфалар, янги талантлар керак. Чунки, одамлар ҳам айтади, яна шуми? Шу, 4 та актёрдан бошқаси йўқми, деган гап ҳам бор. Энди одамлардан бир жойларда эшитамиз ҳам. Бошқа актёрлар ҳам бор! Балки, айб режиссёрлардадир. Ўша бошқа актёрларни фильмга олишга қўрқишади, ёки билмадим. Менимча, янги чеҳралар керак. Масалан, битта ролни мен бошқача ўйнайман, Алишер Узоқов бошқача ўйнайди, Улуғбек Қодиров бошқача ўйнайди. Бундоқ олиб қараганда, энди ўзимизнинг ёшлар орасида, айтяпман. Ўшанга, бошқа инсонлар бўлса, улар яна бошқача ўйнар? Актёр қанчалик кўп бўлса, менимча рақобат ҳам кўп бўлади. Ўшанга яраша, одамлар ҳам ҳаракат қилиб, ишига бошқача сифатдан ёндошади.\n- Ҳозиргача, шунақа янги актёрлар чиқмаётганига, сабаб нимада деб ўйлайсиз?\n- Сабабини билмадим. Ҳозиргача шу нарсани, кўп ўйладим. Сабаб, балки, янги актёрларни олишга қўрқишар? Билмадим. Лекин, масалан, охирги йиллар ичида ёш актёрлардан Азиз Умирзоқов чиқди, Раҳим Ғофуров, Акбархўжа Расулов, Умид Искандаров, Муҳаммадали Искандаровлар чиқишди.\n- Аммо, сизларни бошидан ҳамма бирдек, яхши қабул қила олишган. Улар эса, қанча фильмларда чиқишди, лекин барибир кўпчилик, уларни тан олишмаётгандек. Бунинг учун, шу ёш актёрларда, нима етишмайди деб ўйлайсиз?\n- Менимча роль.\n- Ахир улар ҳам, нечталаб фильмларда турли характердаги ролларни ижро этишяпти-ку?\n- Балки, қанақадир ўзининг ролими? Бу нарсага... Шунақа нарсалар борки, жавоб бера олмайсиз. Бу нарсани вақт кўрсатади, ёки ҳаётнинг ўзи кўрсатиб қўяди. Балки омаддир? Менимча, яна бир нарса, бу ҳаракат бўлса керак. Инсоннинг ўзидаги бўлган ҳаракати.\n- Улар етарли даражада ҳаракат қилишмаяптими?\n- Улар эмас, балки одам ўзи ҳаракат қилиши керакдир? Масалан, Акбархўжа Расулов "Афғон" фильмида ўйнади, ўз ролини жуда ҳам яхши ижро этди. Балки, бошқа актёр бўлганда, ўша монологларни шунчаки ўқиб берарди. Ҳақиқий актёр, эса, масалан уни ижро этиб беради. Монологни агар маромига етказмасангиз, инсонни зериктириши ҳам мумкин. Ўшанга Акбархўжа Расулов ўз ролини жуда ҳам яхши ўйнаган, деб ҳисоблайман.\n- Нима деб ўйлайсиз, 5 йил олдинги Адиз Ражабов билан ҳозирги пайтдаги Адиз Ражабов, қайси тарафлари билан фарқ қилади?\n- Фарқ жуда ҳам катта эмас. Одамни барибир, биринчи ўша программа (кулиброқ) программалаштирилган, деймизми, ўша программаси қолади. Лекин, қанақадир янги "драйверлар" қўшилади. Кейин, "обновить" бўлади одам. Энди бу компьютер тили билан айтганда! (кулади) Тажриба ошади, ҳаётни кўради. Актёрга ҳаётни кўргани ҳам яхши. Биринчи нарса, 4-5 йил ичида, актёрлик касбида тушунган нарсам, актёрда дард бўлмаса ҳаммаси бекор. Дардли нарсани ўйнаётганингизда, кўзингизда, масалан, байрам бўлиб турса, у энг ёмони. Кўзингиз кулиб турса, демак ичингизда дардингиз йўқ. Менимча, энг асосийси, дард керак!\n- Сиз дардли, драматик ролларни маромига етказиб ижро этасиз. Демак, сизни ичингизда қанақадир кучли дардингиз борми?\n(қаттиқ кулиб юборади) Бўлди! Нуқта қўямиз шу саволга!\n- Борми, юрагингизда дардингиз?\n- (ўйланиб) Ҳар-хил "пережевания"лар бор. Айтяпман-ку, бу плюс!\n- Қанақа дард, мисол учун?\n- (кулиб) Айта олмайман. Бу мени дардим. (кулади) Энди, унақа бир даражада эмас, лекин бу ҳам керак.\n- Шунинг учун, ролларимни яхши ижро қиламан, деб айта оласизми?\n- Мана бунақа нарса-де, ўзингиз мазза қилсангиз бўлди! Бу ҳақида жуда яхши ўйнадим деб, ўйламайсиз ҳам! Гап мазза қилишда! Ролингиздан мазза қилсангиз, масалан, кўнглингиз, "уҳ" деса бўлди. У ёғини, масалан, одамлар кўриб, ўзлари баҳо берадилар.\n- Нима юракка оғриқ бериши мумкин, нима деб ўйлайсиз?\n- (ўйланиб) Ҳм... Кўп нарса. Кейинги савол... (кулади). Бу нарсани айтишимдан мақсад, балки, янги чиқаётган актёрлар, шу нарсани ўқиб, нимадир олсин дейман.\n- Сизга мухлисларингиз фикрлари, қанчалик муҳим?\n- Муҳим! Лекин, энди чегараси билан. Ўзим учун керакли танбеҳни, ўзим учун керакли нарсаларни оламан. Керакмасини, ҳеч қачон эшитмайман.\n- Кунига неча соатни, дўстларингиз билан ўтказасиз?\n- Энди ҳар хил. Иш бўлганда, умуман вақт бўлмайди. Бу ишдан бўш пайтларда.\n- Ўзингиз таом тайёрлашни биласизми?\n- Йўқ. Биламан-ку, лекин унақа яхши эмас. (кулади) Ўхшамайди. Масалан, ош дамлашни биламан. Лекин, унақа яхши чиқмайди.\n- Мана ҳозирги кунда ТВ да "Кинокурьер" кўрсатувини ҳам олиб бораяпсиз?\n- "Кинокурьер"нинг редактори ва ғоя муаллифи Ильмира Ҳасанова томонидан таклиф бўлган.\n- Кўрсатувда бошловчи бўлиш учун, маълум бир тайёргарликлар кўрганмисиз? Негаки, сизни экранда кўрганимизда, анча вақт кўрсатувлар олиб бориб юргандек, яхши олиб бораяпсиз.\n- (кулади) Сиз, шунақа деган биринчи инсон. (кулади) Йўқ, тўғриси ҳеч қандай тайёргарлик кўрмаганман. Ҳеч қандай тайёргарлик кўрилмаган. Таклиф бўлган, бир- иккита проба ўтилган, у ёқдаги инсонларга ёққан ва бошловчиликка ўтганман.\n- Кўрсатув тайёргарликлари қандай кечади?\n- Мен билмадим. Мен бораман ва матн беришади, ҳаммаси тайёр бўлади. Ташкилий тарафлари, менинг ишим эмас. Мен бошловчиман.\n- Экрандаги Адиз Ражабов билан ҳаётдаги Адиз Ражабов?\n- (самимий) Фарқи жуда ҳам катта! Экран бу бошқа, ҳаёт бу бошқа! Кўчада кўрганлар "ҳаётда бошқача экансиз, кинода бошқача" дейишади. Шунинг учун ҳам бу кино, шунинг учун ҳам бу телевидения! Кинода ўзингизни ўйнасангиз, бу санъат ҳам эмас, ижод ҳам эмас, менимча. Актёр одам, бошқа исм билан, фалончи бўлиб чиққандан кейин, ўша фалончи бўлиши керак! Балки, фильмда ҳам, қайсидир жойлари ўзимга ўхшаб кетар, эмоцияси ёки бир ҳаракати билан? Энди барибир ўзим-ку бу. Лекин, тўлалигича ундай эмас!\n- Қайси ижро этган қаҳрамонингиз ўзингизга яқин?\n- (сал ўйланиб) Ҳеч қайсиси, охиригача менга яқин эмас. Лекин, масалан "Супер келинчак" даги, қайсарлиги яқинроқ.\n- Ҳаётингиздаги қайси хатони умуман қилмаган бўлардингиз?\n- Хато... (ўйланиб) Хатолар жуда ҳам кўп. Менимча, инсоннинг ҳаётида, хатоларни бўлгани ҳам яхши. Хатолар, балки одамни ўргатади. Шу сабаб ҳам, хатоларнинг бўлгани ҳам яхши, назаримда.\n- Яна қайта туғилганингизда ҳам актёр бўлармидингиз?\n- Тошкентдан Бухорога борганингизда, нималарни ҳис қиласиз?\n- Бухорога борганимда, Бухоро, энди кўрмасдан-кўрмасдан, яна бориб кўрсангиз, Бухоро янада чиройли бўлаётганини кўраман. Бу ҳақиқатдан, бу қанақадир мақташ эмас. Масалан, бундоқ олиб қараганда, 1999 йилдаги Тошкент билан ҳозирги Тошкентнинг фарқи, умуман бошқача! Ҳозир ўша пайт эсимда, сабаб биринчи марта келганман. Биринчи келганимда, кўчалар қанақалиги, ҳаммаси ёдимда қолган. Ҳозир эса, янги жойлар қурилган, кўп жойлар қайтадан таъмирланди. Буларнинг ҳаммаси, Тошкентни янада чиройли қилиб юборяпти. Энди ҳислар қандай? Бухорога борсам, одамнинг ўз туғилган жойи, болалигингиз ўтган жойлар, югуриб-югуриб, чанг босиб! Шу сабаб ҳам, барибир бошқача. Ўша эски маҳалламга бораман, "Лабиҳовуз" тарафларга. Ҳамма жой ўша, эски шаҳар кичрайганга ўхшайди. Сиз ўша пайт кичкина бўлгансиз, улар эса катта бўлган, сиз ҳозир катта бўлгансиз, улар ҳозир энди кўзингизга кичкина кўринади! Бундоқ олиб қараганда, улар кичкина бўлмаган. Сиз катта бўлгансиз. Шундай кўринади! Барибир эсингизга тушади, ҳар бир тошлари, бошқа нарсалар... Шундан ҳам, барибир ичингизда актёрлик ишлаб туради. Шундан ҳам қанақа эмоция бўлганини, ичингизда эслаб қоласиз. Шу пайт ичингизда нималар кечаяпти? Бу актёр учун керакли нарса. Ҳар бир янги эмоция эслаб қолишингиз керак бўлган нарса, назаримда.\n- Аксинча, Тошкентга қайтганингизда-чи?\n- Тошкентда келганингизда, бир-икки кун одам барибир бошқача бўлиб юради. Бухорони атмосфераси билан бўлиб юради. Тошкент барибир катта шаҳар, ҳаёт барибир қанақадир тезроқ. Машиналар, информация, бошқа-бошқа. Бухорода, уйга боргандан кейин, мен дам оламан. Бемалол, ҳеч нимани ўйламайсиз. Кинога, съёмкага югуришингиз керак эмас. Вақт бемалол. Кечроқ турасиз, овқатланасиз, бемалол. Шунга ўхшаган нарса. Бу ёқда барибир ҳаёт ритми кучли! Ўшанга, шу ритмга туша олмай, фальш уриб турасиз-де, (кулиб) бир-икки кундан кейин, яна ҳаммаси яхши бўлиб кетади. Биринчи, (кулади) дарров мени яна съёмкага олиб кетишади.\n- Бухорода онангиз тайёрлаган қайси таомни яхши кўрасиз?\n- Мен ошни жуда ҳам яхши кўраман.\n- Мана сизни рекламада ҳам кўрдик. Нима сабаб бўлди, рекламада суратга тушишингизга?\n- (самимий кулиб) Нима сабаб бўлди? Биринчидан жуда ҳам яхши ғоя беришди. Қандай суратга олиниши ва партнёрларим Жаҳонгир Позилжонов ва Лола Йўлдошева, ҳам яхши молиявий томони. Энг асосий нарса, "хўп" дейишим сабаби, албатта ўша ғояси бўлди! Ҳаммасини, баннерларини, тушунтириб беришди. Менимча, омадли бўлди, деб ўйлайман. Рекламани кўп "айланишини" билдим, реклама бўлгандан, кейин албатта кўп "айланади". Қўшиғи ҳам бор, дейишгани учун ҳам, билиб суратга тушдим.\n- Ҳаётдаги шиорим бу... (узоқ ўйланиб) шиорларим кўп! Энг асосийси, керакли бўлган нарса, бировга ёмонлик тиламаслик керак.\n- Санъатдаги илк устозингиз? Вокал бўйича ҳам.\n- Санъатдаги илк устозим, албатта бу институтдаги домлам Арсен Исмоилов. Вокал бўйича эсимда йўқ.\n- 3 та образдан қайси бирини танлардингиз, Ромео, Отелло, Гамлет? ва Нима учун?\n- Гамлет! Сабаби, Гамлетдаги ички "переживания".\n- Сиз учун орзу?\n- Орзу, шунақа нарсаки, бўлмаган нарсани орзу қиласиз, бўлгандан кейин эса мақсадга эришиш бўлади.\n- Энг кўп гапирадиган сўзингиз?\n- Узр-а. (кулади)\n- Қизлардаги қайси одатни ёмон кўрасиз?\n- Қизларда... (ўйланиб) қиз бола, қиз бола бўлиши керак. Ортиқча гапирмаслиги, тик қарамаслиги керак, назаримда.\n- Сиз ҳавас қилган актёр?\n- Мен ҳавас қилган актёр... Кўп-де. (ўйланиб) Биринчиси Шукур Бурхонов, ролларига ҳавасим келади. Ҳаётида қандай ролларни ўйнаган, жуда ҳам хилма хил! Жуда ҳам ҳавасим келади! Масалан, актёр Ёқуб ака Аҳмедовни ростгўйлиги ёқади. Актёр Фатхулла ака Маъсудовни ичидаги "пережевания", ғалаёни ёқади.\n- Дубляжда қайси фильмдан овоз беришни бошладингиз?\n- "Уқубат" фильмида, ўзимга-ўзим овоз беришни бошлаганман.\n- Ҳаётингизни фильм жанрига ўхшатса...\n- Қизиқ савол, (ўйланиб), (кулиб) фантастика!\n- Ҳатти-ҳаракати билан сизнинг ёдингизда қолган мухлис?\n- (кулиб) Ҳатти-ҳаракати билан ... (ўйланиб, кулиб) хуллас, битта тўйда, ўзимнинг ўртоғимни тўйига меҳмонга борганимда, шунақа бўлди-ки, одамлар орасидан ўтиб кетишим керак эди. Битта аёл, билмадим энди мухлислик қилибми, ёмон ниятдами, бундоқ оёғини чиқариб қўйган-де, (кўрсатиб беради), (кулади) йўқ, йиқилиб тушмаганман! Яхши ҳам, йиқилиб тушмаганман! Охирги секундда кўриб қолганман. Ўзимни ўнглаб олишга вазият бўлган!\n- Агар сизга биттагина одамни бахтли қилиш имконияти берилса, кимни бахтли қилган бўлардингиз?\n- Албатта онамни!\nСаида Вахобова суҳбатлашди\n"Тасвир" газетасининг 5 апрель (2012) №14 сонида


интиқлик билан кутмоқда. Бу ҳақда «Euronews» хабар берди. «Европа иттифоқининг янги жўғрофий маркази Гадҳаймга кўчади», — деди бургомистр ...\nмавзуси ёпилиш арафасида. «Брексит» — Буюк Британиянинг Европа иттифоқидан (EИ) чиқиб кетиш жараёни. 2016 йил июнь ойида Буюк Британия ... Буюк Британия ҳукумати қироллик 2017 йил март ойида Европа иттифоқидан чиқишини расман эълон қилган бўлса-да, жараён чўзилиб-чўзилиб, ...\nрўёбга чиқсин», – деди Урсула фон дер Ляйен хоним. Еврокомиссия – Европа иттифоқининг асосий ижроия идораси бўлиб, у умумиттифоқ қонунларини ...\nЕвропа иттифоқи Марказий Осиё мамлакатларига уч дастур доирасида 28 миллион евро маблағ ажратади. Ушбу дастурлар Қозоғистон пойтахти Нур-Султон ... ҳамда минтақавий робиталарни янада мустаҳкамлашга қаратилган. «Европа иттифоқи ва Марказий Осиё: мустаҳкам ҳамкорлик учун янги имкониятлар» ...\nроппа-роса 25 йил аввал – 1994 йил 16 ноябрда Ўзбекистон ва Европа иттифоқи ўртасида дипломатик алоқа ўрнатилган эди. Ўтган чорак аср мобайнида Тошкент ва Брюссель робиталарида тарихий аҳамиятга молик ... Тошкентдаги ваколатхонаси 12. 2017 йил 9-10 ноябрь кунлари Европа иттифоқининг ташқи ишлар ва хавфсизлик сиёсати бўйича олий вакили ...\nвоситалари ходимларига қарши жиноятлар содир этмоқда. Бу ҳақда Европа иттифоқининг ташқи ишлар ва хавфсизлик сиёсати бўйича олий вакили ... ҳужум, таъқиб, тазйиқ ва қўрқитишларга нишон бўлмоқда», – дейилади Европа иттифоқи номидан берилган баёнотда. Федерика Могерини хоним, хусусан, ...\nЕвропа иттифоқи Brexitни кечиктиришга рози\nЕвропа иттифоқи Brexitни 2020 йилнинг 31 январигача кечиктириш масаласига розилик билдирган. Бу ҳақида «BBC» хабар бермоқда. Европа кенгаши ...\nБир соат орқага: Европада бугундан қишки вақтга ўтилди\n— март ва октябрнинг сўнгги якшанбасида амалга оширилади. Бу қоида Европа иттифоқининг барча мамлакатлари учун амал қилади. Соат милларини ... финлар барибир қишки вақт тартибига кўникиша олмаяпти ва Европа иттифоқига шу қоидани бекор қилиш ташаббусини киритишганди. Уларнинг ...\nЕвропада арзон авиачипталар йўқолади\nЕвропа иттифоқига аъзо давлатлар навбатма-навбат иқлим солиғини жорий этишни бошлади. Бу бюджет авиакомпаниялар фаолиятига таъсир кўрсатмасдан ...\nЕвроиттифоқнинг бош дипломати лавозими кимга насиб қилади?\nЕвропа иттифоқининг бош дипломати лавозимига номзод – Испания ташқи ишлар вазири Жозеп Боррель Брюсселда «имтиҳон топширди». Европа парламенти ... вице-президент Аввал хабар қилганимиздек, жорий йил 16 июль куни Европа иттифоқининг ижроия органи саналган Европа комиссияси президентлигига ...


Эркин иқтисодий зона фаолияти кимга ёқмаяпти? | "Адолат" СДП\nДунёдаги кўплаб давлатларда бўлгани сингари эркин иқтисодий зоналарни ташкил этиш мамлакатимизда ҳам тўғридан-тўғри хорижий инвестицияларни жалб этиш, ташқи иқтисодий алоқаларни ривожлантиришнинг муҳим омилларидан бири ҳисобланади.\nПрезидентимизнинг 2016 йил 26 октябрдаги “Эркин иқтисодий зоналар фаолиятини фаоллаштириш ва кенгайтиришга доир қўшимча чора-тадбирлар тўғрисида”ги Фармони қулай инвестиция муҳитини яратишда имконият ва имтиёзлар кўламини кенгайтирди. Шу кунгача мамлакатимизнинг 12 та ҳудудида 21 та эркин иқтисодий зона ташкил қилинди.\nБироқ, айрим идора ва ташкилотларнинг масалага суст ёндошаётганлиги оқибатида эркин иқтисодий зоналарнинг самарали фаолият юритишига тўсқинлик қилувчи муаммолар пайдо бўлди. Мисол учун, “Ўзтелеком” акциядорлик жамияти томонидан Жиззах эркин иқтисодий зонасида 2016 йилда амалга оширилиши лозим бўлган учта йирик лойиҳа бугунги кунга қадар охирига етказилмаган ва бу корхоналар ўз фаолиятларини тўхтатган. Унга кўра, “ZIT телеком” қўшма корхонаси пассив телекоммуникация ва “Broadboad Solutions” қўшма корхонаси телекоммуникация ускуналарини ҳамда “Smart Vision” қўшма корхонаси IP ва видео телефонлар ишлаб чиқариши лозим эди.\nМаълум бўлишича ушбу корхоналарда айланма маблағ тўлиқ шакллантирилмаганлиги, хорижий валюта курсининг ошиб кетиши маҳсулот таннархига таъсир кўрсатгани бутловчи қисмларни олиб келишда хорижий ҳамкорлар билан муаммоларни юзага келтирган.\nҚизиғи шундаки, шунча вақтдан буён ушбу масала бўйича Ахборот технологиялари ва коммуникацияларини ривожлантириш вазирлиги вазиятни яхшилаш, ўз тармоғидаги ташкилот масъулиятини ошириш ва лойиҳани кечиктириб бўлса ҳам бажариш бўйича етарлича ташаббус кўрсатмаётганлиги вазирликнинг мамлакатимизда рақобатбардош ахборот технологиялари маҳсулотларини ишлаб чиқариш, ялпи ички маҳсулот улушида унинг ўрнини оширишга қандай муносабатда эканлигини кўрсатади.\nБу туришда яқин вақт ичида мамлакатимиз иқтисодиёти ва ялпи ички маҳсулотида ахборот технологияларининг улушини орттиришда ижобий натижага эришиб бўлмайди.\nМаъмурий кенгашлар ва эркин иқтисодий зоналар дирекциялари фаолиятининг самарали эмаслиги, транспорт ва муҳандислик-коммуникация инфратузилмасининг суст ривожланганлиги инвестиция лойиҳаларини жадал амалга оширишга тўсқинлик қилиб, эркин иқтисодий зоналарнинг салоҳиятли инвесторлар учун жозибадорлигини пасайтиради.\nАфсуски, бу каби муаммоларни бошқа эркин иқтисодий зоналарда ҳам кузатишимиз мумкин. Шу боис, эркин иқтисодий зоналарнинг самарали ишлашини, қонунчиликда кўзда тутилган имкониятлардан тўлиқ фойдаланишни таъминлаш мақсадида мазкур масалада Парламент эшитувини ташкил этиш вақти келди, деб айтиш мумкин.\nЎзбекистон Республикаси Олий Мажлис Қонунчилик палатаси депутатлари.\nМанба: “Hurriyat” газетаси, 37-сон